text:
“Mirai Makasimba Mukutenda”
“Mirai makasimba mukutenda, . . . ivai nesimba.”—1 VAK. 16:13.
NZIYO: 60, 64
1. (a) Chii chakaitika kuna Petro paaiva muGungwa reGarireya kuine dutu? (Ona mufananidzo uri panotangira nyaya ino.) (b) Nei Petro akatanga kunyura?
MUAPOSTORA PETRO nevamwe vadzidzi vari kunetseka nokukwasva chikepe muGungwa reGarireya. Usiku uye kune dutu. Vadzidzi vanongoerekana vaona Jesu achifamba pamusoro pegungwa. Petro anoshevedzera kuna Jesu, achikumbira kuti afambe nepamusoro pemvura achienda kuna Tenzi wake. Jesu anomuudza kuti auye, uye Petro anoburuka muchikepe, otanga kufamba achienda kuna Jesu. Asi angoti fambei zvishoma, Petro anotanga kunyura. Chii chiri kuita kuti anyure? Atarisa dutu, uye ava kutya. Anobva ashevedzera kuna Jesu achikumbira kubatsirwa, uye Jesu anomubata ruoko oti kwaari: “Iwe ane kutenda kuduku, nei usina kuva nechokwadi?”—Mat. 14:24-32.
2. Munyaya ino tichaongororei?
2 Ngationgororei zvinhu zvitatu zvine chekuita nekutenda zvatinodzidza kuna Petro: (1) kuratidza kwaakaita kuti aiva nekutenda kuti Mwari aizomubatsira, (2) chakaita kuti kutenda kwake kutange kuderera, uye (3) chakamubatsira kuti asimbe zvakare pakutenda. Kuongorora zvinhu izvi kuchatibatsira kuona kuti tingaita sei kuti ‘timire takasimba mukutenda.’—1 VaK. 16:13.
KUTENDA KUTI MWARI ACHATIBATSIRA
3. Chii chakaita kuti Petro aburuke muchikepe, uye chii chatakaitawo chakafanana neizvi?
3 Kutenda ndiko kwakaita kuti Petro aburuke muchikepe akatanga kufamba pamusoro pemvura. Jesu akanga amushevedza, uye Petro aivimba kuti simba raMwari raizomubatsira sekubatsira kwaraiita Jesu. Kutenda ndikowo kwakaita kuti tizvitsaurire kuna Jehovha uye tibhabhatidzwe. Jesu akatikoka kuti tive vateveri vake, tichitevera tsoka dzake. Kuita izvozvo kwaitoda kuti tive nekutenda muna Mwari naJesu, tichivimba kuti vaizotibatsira nenzira dzakasiyana-siyana.—Joh. 14:1; verenga 1 Petro 2:21.
4, 5. Nei zvichikosha kuti tive nekutenda?
4 Kutenda kunokosha chaizvo. Ndiko kwakaita kuti Petro afambe pamusoro pemvura uye kunotibatsirawo kuti tiite zvinhu zvataisambofunga kuti tinokwanisa kuita. (Mat. 21:21, 22) Somuenzaniso, tinogona kunge takachinja mararamiro edu zvokuti vanhu vaitiziva kare vakationa vanogona kutoshamisika kuti ndisu here. Izvi hatina kuzviita nesimba redu toga, asi Jehovha akatibatsira nokuti takanga taratidza kutenda maari. (Verenga VaKorose 3:5-10) Kutenda kwakaita kuti tizvitsaurire kuna Jehovha, tichibva tava shamwari dzake. Izvi zvaisazomboitika kudai tisina kubatsirwa naJehovha.—VaEf. 2:8.
5 Kutenda kunotibatsira kuti tirambe takasimba. Somuenzaniso, kunotibatsira kuti tikunde miedzo inobva kumuvengi wedu ane simba, Dhiyabhorosi. (VaEf. 6:16) Kuvimba naJehovha kunotibatsirawo kuti tisanyanya kuzvidya mwoyo patinosangana nematambudziko. Jehovha anotivimbisa kuti achatipa zvatinoda pakurarama kana tikaratidza kutenda toisa Umambo pakutanga. (Mat. 6:30-34) Uyewo, kana tiine kutenda tichapiwa chipo chinokosha chaizvo cheupenyu husingaperi.—Joh. 3:16.
TINOGONA KURASIKIRWA NEKUTENDA PATINOSANGANA NEMIEDZO
6, 7. (a) Chii chatingafananidza nemafungu akatariswa naPetro? (b) Nei tisingafaniri kuzvivimba tichifunga kuti kutenda kwedu hakungambodereri?
6 Tinogona kufananidza mafungu akatariswa naPetro paaifamba pamusoro pemvura nemiedzo kana kuti nematambudziko atinosangana nawo muupenyu hwedu sevaKristu vakazvitsaurira kuna Mwari. Kunyange tikasangana nematambudziko akaoma chaizvo, tinogona kumira takasimba mukutenda tichibatsirwa naJehovha. Yeuka kuti Petro haana kunyudzwa nemhepo kana kuti nemafungu egungwa. Bhaibheri rinoti: “Achitarira dutu, akatya.” (Mat. 14:30) Kutenda kwaPetro kwakatanga kuderera nokuti haana kuramba akatarisa kuna Jesu. Isuwo kana tikanyanya kufunga nezvematambudziko edu, tinogona kupedzisira tava kuona sokuti Jehovha haakwanisi kutibatsira.
7 Hatifaniri kuzvivimba tichifunga kuti kutenda kwedu hakungambodereri, nokuti Bhaibheri rinotaura nezvokusava nekutenda sechivi “chinotipingirisha nyore nyore.” (VaH. 12:1) Zvakaitika kuna Petro zvinoratidza kuti kana tikaisa pfungwa dzedu pazvinhu zvisiri izvo, kutenda kwedu kunotanga kuderera. Tingaziva sei kana kutenda kwedu kwava kuderera? Ngationei mibvunzo inogona kutibatsira.
8. Chii chingaita kuti titange kusava nechokwadi nezvatakavimbiswa naMwari?
8 Maonero andava kuita vimbiso dzaMwari asiyana neandaiva nawo kare here? Somuenzaniso, Mwari akataura kuti achaparadza nyika ino yakaipa. Asi tinotsauswa here nezvinhu zvinovaraidza zviri munyika zvokuti tinopedzisira tisisina kutenda kwakasimba? Tinogona kutanga kufunga kuti mugumo uchiri kure. (Hab. 2:3) Mwari anotivimbisawo kuti anotikanganwira achishandisa rudzikinuro. Asi kana tikaramba tichingozvipa mhosva nemhaka yezvivi zvatakaita kare, tinogona kutanga kufunga kuti Jehovha haana ‘kudzima zvivi zvedu’ zvose. (Mab. 3:19) Izvi zvinoita kuti tipedzisire tisisina mufaro pakushumira Mwari, tobva tarega kuita basa rake.
9. Chii chinogona kuitika kana tikanyanya kuisa pfungwa pane zvinhu zvatinoda chete?
9 Ndichiri kushanda nesimba pakushumira Mwari sezvandaiita kare here? Muapostora Pauro akataura kuti kushanda nesimba pabasa raMwari kunoita kuti tive “nechivimbo chizere chetariro kusvikira kumugumo.” Asi chii chinogona kuitika kana tikanyanya kuisa pfungwa dzedu pazvinhu zvatinoda isu, zvakadai sekubvuma basa rinoita kuti tiwane mari yakawanda asi richitivhiringidza pakunamata? Kutenda kwedu kunogona kutanga kuderera, topedzisira ‘tava neusimbe’ mubasa raJehovha.—VaH. 6:10-12.
10. Tinoratidza sei kuti tine kutenda patinokanganwira vamwe?
10 Ndinoomerwa here nokukanganwira vamwe? Kana vamwe vakatigumbura, tinogona kurwadziwa zvokuti tingafunga kuvapopotera kana kuvanyararira zvachose. Asi kana tikavakanganwira, tinenge taratidza kuti tine kutenda. Nei tichidaro? Kana vamwe vakatitadzira, vanenge vaita chikwereti nesu. Isuwo patinotadzira Mwari, tinenge taita chikwereti naye. (Ruka 11:4; mashoko omuzasi.) Patinokanganwira vamwe, tinenge tichiratidza kuti tinovimba naMwari. Tinovimba kuti achatikomborera uye kuti kukomborerwa naye kunokosha chaizvo kupfuura kubhadharwa chikwereti nemunhu akatitadzira. Vadzidzi vaJesu vaiziva kuti vaifanira kuva nekutenda kuti vakwanise kukanganwira vamwe. Jesu paakavaudza kuti vaifanira kukanganwira kunyange vaya vairamba vachivatadzira, vakakumbira kuti: “Tiwedzereiwo kutenda.”—Ruka 17:1-5.
11. Chii chingaita kuti titadze kubatsirwa nezano remuMagwaro?
11 Ndinogumbuka here pandinopiwa zano remuMagwaro? Pane kufunga kuti toshandisa sei zano ratinenge tapiwa, tinogona kutanga kufunga zvikanganiso zvemunhu atipa zano racho, kana kufunga kuti harishandi kwatiri. (Zvir. 19:20) Kana tikadaro, tinenge tatadza kubatsirwa nezano raizoita kuti mafungiro edu aenderane neaMwari.
12. Munhu anogara achigunun’unira vaya vari kushandiswa naJehovha kutungamirira vanhu vake, anenge achiratidzei?
12 Ndinogunun’unira hama dzakagadzwa dziri muungano here? VaIsraeri pavakanyanya kufunga nezvemashoko akaipa akataurwa netsori gumi dzakanga dzisina kutenda, vakatanga kugunun’unira Mosesi naAroni. Jehovha akabva abvunza Mosesi kuti: ‘Vanhu ava vacharamba vasingatendi mandiri kusvikira rini?’ (Num. 14:2-4, 11) Saka kugunun’una kwaiita vaIsraeri kwakaratidza kuti vakanga vasingavimbi naMwari, uyo ainge agadza Mosesi naAroni. Isuwo kana tikagara tichigunun’unira vaya vari kushandiswa naJehovha kutungamirira vanhu vake, tinenge tichiratidza kuti kutenda kwedu muna Mwari kwaderera.
13. Nei tisingafaniri kuora mwoyo kana tikaona kuti kutenda kwedu kwava kuderera?
13 Asi usaora mwoyo kana ukaona kuti kutenda kwako kwava kuderera. Kunyange Petro uyo aiva muapostora akatombokurirwawo nekutya uye kutenda kwake kwakamboderera. Dzimwe nguva Jesu aitombotsiura vaapostora vake vose pavairatidza kuti vaiva ‘nekutenda kuduku.’ (Mat. 16:8) Yeuka kuti chidzidzo chinokosha chatinowana pana Petro chiri pane zvaakazoita pashure pokunge kutenda kwake kwaderera uye atanga kunyura mugungwa.
RAMBA WAKATARIRA JESU KUTI USIMBISE KUTENDA KWAKO
14, 15. (a) Petro akaitei paakatanga kunyura? (b) Kunyange zvazvo tisingakwanisi kuona Jesu nemaziso edu, tingaitei kuti ‘tirambe takamutarira’?
14 Petro paakatarisa dutu uye paakatanga kunyura, aigona kunge akafunga kushambira achidzokera kuchikepe nokuti kushambira kwacho aitokugona. (Joh. 21:7) Asi pane kuvimba nesimba rake, akatarira kuna Jesu akabvuma kubatsirwa naye. Kana tikaona kuti kutenda kwedu kwava kuderera, tinofanira kutevedzera Petro. Asi tingamutevedzera sei?
15 Taona kuti Petro akatarira Jesu, saka isuwo tinofanira kuramba “takatarira Mumiririri Mukuru uye Mukwanisi wokutenda kwedu, iye Jesu.” (Verenga VaHebheru 12:2, 3.) Ichokwadi kuti hatigoni kuona Jesu nemaziso edu sezvakaita Petro. Asi ‘tinoramba takatarira’ Jesu patinoverenga zvaaidzidzisa uye zvaaiita, tonyatsomutevedzera. Funga nezvematanho atinogona kutora tichitevedzera muenzaniso waJesu. Kana tikatora matanho iwayo, tichasimbisa kutenda kwedu.
16. Bhaibheri ringatibatsira sei kuti tisimbise kutenda kwedu?
16 Vimba neShoko raMwari Bhaibheri. Jesu aiva nechokwadi chokuti Bhaibheri iShoko raMwari uye kuti rinobatsira chaizvo muupenyu. (Joh. 17:17) Kuti titevedzere Jesu, tinofanira kuverenga Bhaibheri zuva nezuva, kuridzidza uye kufungisisa zvatinodzidza. Tinofanirawo kutsvakurudza pane dzimwe nyaya dzatisinganyatsonzwisisi. Somuenzaniso, unogona kunyatsoongorora uchapupu huri muMagwaro hunoratidza kuti tiri kurarama mumazuva okupedzisira kuti uwedzere kuva nechivimbo chokuti nyika ino yakaipa yava kuda kuguma zvechokwadi. Kuongorora uprofita hwakawanda huri muBhaibheri hwakatozadziswa kuchakubatsira kuti unyatsova nechivimbo chokuti zvinhu zvakavimbiswa naMwari mune ramangwana zvichazadziswa. Kuti uve nechokwadi chokuti mazano ari muBhaibheri anobatsira mazuva ano, verenga nezvevanhu vakachinja upenyu hwavo vachibatsirwa neBhaibheri. *—1 VaT. 2:13.
17. Chii chakaita kuti Jesu arambe akatendeka kunyange paaisangana nemiedzo yakaoma, uye unogona kumutevedzera sei?
17 Isa pfungwa pamakomborero akavimbiswa naJehovha. Jesu akaramba akatendeka kunyange panguva yaakasangana nemiedzo yakaoma nokuti akaisa pfungwa dzake ‘pamufaro waiva pamberi pake.’ (VaH. 12:2) Haana kumbotsauswa nezvinhu zvenyika. (Mat. 4:8-10) Unogona kutevedzera Jesu kana ukaisa pfungwa pazvinhu zvinofadza zvawakavimbiswa naJehovha. Zvione uri munyika itsva. Nyora pasi kana kuti ita zvekudhirowa zvinhu zvaunoda kuzoita kana Mwari abvisa nyika ino yakaipa. Nyora mazita evanhu vaunoda kuzoona kana vamutswa uye zvaunoda kuzotaura navo. Makomborero aya akavimbiswa munhu wose, asi aone sokuti ari kuvimbiswa iwe pachako.
18. Munyengetero unogona kukubatsira sei kusimbisa kutenda kwako?
18 Nyengetera kuti uwedzere kuva nekutenda. Jesu akadzidzisa vateveri vake kuti vakumbire Jehovha kuti avape mudzimu mutsvene. (Ruka 11:9, 13) Paunoita izvozvo, kumbira kuti uwedzerwe kutenda, nokuti kutenda ndechimwe chezvinhu zvinoumba chibereko chomudzimu. Taura zvinhu chaizvo zvaunenge uchida paunonyengetera. Somuenzaniso, kana ukaona kuti zvava kukuomera kukanganwira vamwe, kumbira Jehovha kuti akubatsire kusimbisa kutenda kwako uye kuti uve munhu anokanganwira vamwe.
19. Tinofanira kutsvaka shamwari dzakaita sei?
19 Shamwaridzana nevanhu vane kutenda kwakasimba. Jesu paaisarudza shamwari dzake dzepedyo aisangosarudza munhu wose wose. Vaapostora vake, avo vaiva shamwari dzake dzepedyo vakanga varatidza kutenda uye kuvimbika nokuti vaiteerera zvaaivarayira. (Verenga Johani 15:14, 15.) Saka paunosarudza shamwari, tsvaka vanhu vane kutenda kwakasimba uye vanoteerera Jesu. Yeukawo kuti shamwari chaidzo dzinotaurirana dzichibudirana pachena, uye hadzityi kutsiurana.—Zvir. 27:9.
20. Chii chinoitika kana tikabatsira vamwe kuti vasimbise kutenda kwavo?
20 Batsira vamwe kuti vasimbise kutenda kwavo. Zvaitaurwa uye zvaiitwa naJesu zvaibatsira vadzidzi vake kuti vasimbise kutenda kwavo. (Mako 11:20-24) Tinofanira kumutevedzera nokuti patinosimbisa kutenda kwevamwe tinenge tichitosimbisawo kutenda kwedu. (Zvir. 11:25) Paunoita basa rokuparidza nokudzidzisa, taura uchapupu hunoratidza kuti Mwari ariko, ane hanya nesu, uye kuti Bhaibheri iShoko rake rakafemerwa. Batsira dzimwe hama nehanzvadzi kuti dzivewo nekutenda kwakasimba. Kana mumwe muKristu akaratidza kuti haasisina kutenda kwakasimba zvimwe nekutanga kugunun’unira hama dzakagadzwa, usakurumidza kumuona semunhu asingachabatsiriki. Pane kudaro, mubatsire kuti atore matanho ekusimbisazve kutenda kwake. (Jud. 22, 23) Kana nyaya yekuti zvinhu zvakaita zvokushanduka-shanduka ikatanga kutaurwa uri kuchikoro, tsigira zvakasimba kuti zvinhu zvakaita zvokusikwa. Ungatozoshamiswa kuona vamwe vachibatsirwa nezvaunotaura.
21. Jehovha anotivimbisei?
21 Jehovha naJesu vakabatsira Petro kuti akunde kutya. Petro akazova nekutenda kwakasimba zvokuti vamwe vomunguva yake vaigona kumutevedzera. Jehovha anotibatsirawo tose zvedu kuti timire takasimba mukutenda. (Verenga 1 Petro 5:9, 10.) Ngatishandei nesimba kuti tive nekutenda kwakasimba, nokuti mubayiro wokutenda kwedu mukuru.
^ ndima 16 Somuenzaniso, ona nyaya dzinoti “Bhaibheri Rinochinja Upenyu,” dzinobudiswa muNharireyomurindi yevoruzhinji.


c: text/html

text:
HARARE —
Dare repamusoro raramba kuti nhengo shanu dze MDC inotungamirwa naVaMorgan Tsvangirai dzasara muhusungwa dziri kupomerwa mhosva yekuponda mupurisa muHarare muna 2011 dzibuditswe mujeri mushure mekubhadhara mari yechibatiso.
Vachitura mutongo wavo pachikumbiro chakasvitswa nevasungwa ava chekuti vabuditswe mujeri mushure mekubhadhara mari yechibatiso, mutongi wedare repamusoro, Va Chinembiri Bhunu, vati vasungwa ava vanofanira kuramba vari mujeri.
VaBhunu vati hapana chachinja kubva pavakavanyima mukana wekubhadhara mari yechibatiso gore rapera. Vaenderera mberi vachiti vasungwa vashanu vachiri mujeri ava, vanoti Va Last Maingehama vanove nhengo yekomiti yepamusoro muMDC-T ye national executive
, Va Tungamirai Madzokere, vanove kanzura, Va Simon Mapanzure, Muzvare Yvvone Musarurwa pamwe naMuzvare Rebecca Mafukeni, vakatarisana nemhosva yakakura kwazvo uye vati pane mukana wekuti havazomirira kutongwa kana vakapihwa mukana wekubhadhara mari yechibatiso.
VaBhunu vati humbowo huri pamberi pedare huri kusungirira vashanu ava pakuparwa kwemhosva iyi uye vati zvava kumuchuchisi wenyaya iyi kuti asimbaradze nyaya yehurumende.
VaBhunu varambawo zvakare kurerutsa mutongo wavo kune vamwe vasungwa vakabvumidzwa kubhadhara mari yechibatiso avo vari kuuya kudare vachibva kudzimba dzavo.
Mutungamiri wevechidiki muMDC-T, VaSolomon Madzore, nevamwe vavo makumi maviri nevatatu, vanzi nemutongi wedare vanogona kusamirirawo kutongwa kana vakarerutsirwa zvakaturwa nedare pavakapihwa mukana wekubhadhara mari yechibatiso.
Dare rakati VaMadzore nevamwe vavo vazvipire kumapurisa kaviri pasvondo asi vanga vachida kuti izvi zvichinjwe kuti vazvipire kumapurisa kamwe chete pasvondo.
Zvichakadai, VaBhunu vatambira chikumbiro chegweta rehurumende panyaya iyi, VaEdmore Nyazamba, chekuti nyaya iyi imbomira kutongwa kusvika hurumende yakwanisa kuwunza kudare chiremba wekuCuba, Va Gabriel Aiviero Aguero, vakawongorora mutumbi wemushakabvu, kuti vazopa humbowo hwavo kudare.
VaBhunu vati hurumende inofanira kugadzirisa nyaya iyi nechimbichimbi sezvo vasungwa vane kodzerowo dzekuti nyaya dzavanenge vachipomerwa dzikurumidze kufambiswa mumatare. Vashora hurumende nekusaronga paine nguva kuti Va Alguero vazopa hufakazi hwavo kudare sezvo muchuchisi wenyaya iyi akaudza dare kuti hurumende yakamirira kuti Va Alguero vapihwe mvumo nehurumende yavo yeCuba kuti vape humbowo mudare panyaya iyi.
Zvichakadai, nyaya iyi yanzi ichaenderera mberi musi wa 25 Kukadzi.
VaMadzore nevamwe vavo vari kuramba mhosva yavari kupomerwa yekunzi vakaponda mupurisa, muchakabvu Petros Mutedza, mumusha we Glen View mu Harare muna Chivabvu 2011.
Nhengo dzeMDC-T idzi dzinoti dziri kushungurudzwa zvine chekuita nezvematongerwo enyika.

robotstxt: allowed

filter: keep


text:
MUPOROFITA wekuRugare, muHarare, anoti haana kusiyana nevaroyi sezvo achikwanisa kudzosera zvipotswa kuvaridzi vazvo izvo zvinenge zvatumirwa kunokuvadza vamwe vanhu.Madzibaba Strive Masango (30) — uyo kumusha anobva kwaDick Huck, kuMt Darwin uye ari mukuru nemuvambi wechechi yeKubata kweVapositori Faith Apostolic — anoti haaone chakaipa pakudzosera zvipotswa izvi kuvaridzi vazvo.
“Varoyi vanozviziva kuti ini ndini muroyi wavo mukuru. Ndinovadzosera huroyi kana zvipotswa zvavanenge vatumira kune vamwe vanhu.
“Ndinogona kuisa mhiko dzangu dzekudzosera zvinhu zvacho zvonouraya muridzi kana kuti vatenzi. Zvinonobvunzana kuti sei waida kuti ndinouraya munhu asina mhosva,” anodaro.
Madzibaba Masango anoti anoshandisa girazi netsvimbo sezvinoitwa nen’anga pakushandira vanhu.
“Ini ndinoshandisa ngirozi dzakasiyana pakunamata nekubatsira vanhu. Asi pakudzosera zvakaipa kuvaridzi vazvo ndinoshandisa ngirozi yehondo isina tsitsi, inouraya,” anodaro.
Mumba munoshandira muporofita uyu mune zvinhu zvakawanda zvechivanhu zvinosanganisira machira, tsvimbo, zvikari, tsanga nemigoti.
Madzibaba Masango anoti kune mhando dzakasiyana dzezvipotswa zvakaita sezvinokonzera kuti munhu afe kana kuti mwana wechikoro anoita dofo asi iye ange achimbogona.
“Tomboti munhu akaiswa chitsinga chekuti azvimbe makumbo kana kutamba nhova ari munhu mukuru kana zvimwewo zvirwere, ndinogona kuisa mhiko yekudzosera zvinhu izvi zvonosvika zvichiuraya muridzi nekuti zvinodzokera zvava nehasha,” anodaro Madzibaba Masango.
Anoti mukushandira kwake, anokoshesawo madzinza evanhu ayo aanoti ndiwo musimboti wekuziva kuti munhu akabva kupi.
“Panoroyiwa munhu kana kuitirwa chinhu chakaipa, kuti zvibudirire dzinza remunhu nemutupo wake zvinotanga zvazivikanwa wozopotserwa chipotswa kana dzimwe nzira dzekuroyiwa,” anodaro Madzibaba Masango.
Muporofita uyu anoti kune zvirwere zvinokonzerwa nekuroyiwa vanhu voguma vave kuenda kuzvipatara uko zvinotadza kurapika.
“Vamwe vanoita zvechiRungu vanoti ‘back to sender’. Zvino isu pachivanhu tinoti ‘chivi ngachidzokere kumuridzi kana mwene wacho’ chonopedzerana naye.” Madzibaba Masango anotiwo mifananidzo yevanhu inoshandiswa zvikuru mukuroya.
“Mifananidzo yevanhu yakanaka zvikuru asi yakaipawo kana vanhu vachida kukuroya. Pikicha inogona kuteketerwa munhu akatofa. Vamwe vakadzi vanoda kugadzira varume kuti vadiwe kana kuparadza dzimba dzevakaroorana vanogona kushandisa mufananidzo bedzi,” anodaro Madzibaba Masango.
Anotizve izvi zvimwe chete nembatya idzo dzinogonawo kushandiswa mukuroya.


text:
VAVERENGI VANOBVUNZA KUTI . . .
Isita Imhemberero yechiKristu Zvechokwadi Here?
Isita inorondedzerwa muEncyclopædia Britannica ichinzi “mutambo mukuru wevaKristu wokupemberera Kumuka kwaJesu Kristu.” Asi imhemberero yechiKristu here?
Kuti unyatsoziva kuti chimwe chinhu chekare chakawanika ndechechokwadi, unofanira kunyatsochiongorora. Saizvozvowo, kuti tizive kana Isita iri mhemberero yechiKristu, tinofanira kuongorora mashoko ose anotaura nezvayo.
Chekutanga, Jesu akaudza vateveri vake kuti vayeuke rufu rwake, kwete kumuka kwake. Muapostora Pauro akadana chiitiko ichi kuti “Kudya kwaShe Kwemanheru.”
Uyezve, zvakawanda zvinoitwa paIsita “hazvinei” nekumuka kwaJesu “asi zvakangotangwawo nevanhu,” inodaro Britannica. Semuenzaniso, ichitaura nezvezviratidzo zvinonyanya kushandiswa paIsita, zai netsuro, The Encyclopedia of Religion inoti: ‘Zai rinomiririra upenyu hutsva hunobuda parinotsotsonywa. Kuoma kwedemhe raro kunomiririra rufu.’ Inowedzera kuti: “Tsuro yainzi imhuka inobereka chaizvo, saka inomiririra kutanga kwematsutso.”
Philippe Walter, purofesa anoongorora zvinyorwa zvekuma500 C.E.-1500 C.E., anotsanangura zvakaita kuti tsika idzodzo dzizobatanidzwa pakupemberera Isita. Akanyora kuti “dzidziso dzechihedheni padzaipinda muchiKristu,” zvaiva nyore kuti zvaiitika pakupemberera “kupera kwemwaka wechando tichipinda mumwaka wechirimo” zviitwewo pakupemberera kumuka kwaJesu. Walter anowedzera kuti izvi ndizvo zvakatonyanya kuita kuti “mhemberero dzinochengetwa nevaKristu” dziiswe pakarenda yevahedheni, zvichiita kuti zvive nyore kutendeutsa vanhu vakawanda.
Nyaya yekuedza kutendeutsa vanhu nenzira iyi haina kuitika vaapostora vachiri vapenyu nokuti vaiita “sesimba rinodzivisa” kuti vaKristu vasatsauswa. (2 VaTesaronika 2:7) Muapostora Pauro akanyevera kuti kana “ndaenda,” varume ‘vachamuka votaura zvinhu zvisina kururama kuti vatsause vadzidzi vavatevere.’ (Mabasa 20:29, 30) Uye mumakore ekuma90 C.E., muapostora Johani akanyora kuti vamwe varume vakanga vava kutotsausa vaKristu. (1 Johani 2:18, 26) Saka zvakanga zvava nyore kuti tsika dzechihedheni dzipedzisire dzapinda muchiKristu.
“Musasungwa zvisina kukodzera pajoko nevasingatendi.”
Vamwe vangaona sekuti kubvumira kwaiitwa dzimwe tsika dzepaIsita kwakanga kusina kuipa, vachiti zvaiita kuti “vahedheni” vanzwisise zvinorehwa nekumuka kwaJesu. Asi Pauro aisazobvumirana nazvo. Kunyange zvazvo Pauro aiona tsika dzakawanda dzechihedheni paaifamba muRoma, haana kutombofunga kuti kubvuma tsika idzodzo kwaizoita kuti abatsire vanhu kunzwisisa chokwadi pamusoro paJesu. Asi akatonyevera vaKristu kuti: “Musasungwa zvisina kukodzera pajoko nevasingatendi. Nokuti kururama kune ushamwari hwei nokusateerera mutemo? Kana kuti chiedza chine mugove wei nerima? ‘Naizvozvo ibvai pakati pavo, muzviparadzanise,’ anodaro Jehovha, ‘musabata chinhu chisina kuchena’”
Zvishoma zvataongorora nezveIsita zvinoratidzei? Zvinonyatsoratidza kuti Isita haisi mhemberero yechiKristu.
Inzwa zvimwe
Bhaibheri Rinoti Chii nezveIsita?
Ona kwakatangira zvinhu zvishanu zvine chokuita nemhemberero yeisita.
Kumutswa kwaJesu Kunoita Kuti Vamwe Vawane Upenyu
Chimbofungidzira uchirarama nokusingaperi usingarwari, usingatamburi uye usina chinokushungurudza


text:
“Endai Munoita Kuti Vanhu Vemarudzi Ose Vave Vadzidzi”
“Endai munoita kuti vanhu vemarudzi ose vave vadzidzi, muchivabhabhatidza . . . , muchivadzidzisa kuchengeta zvinhu zvose zvandakakurayirai.”
NZIYO: 141, 97
1, 2. Mashoko aJesu ari pana Mateu 24:14 anoita kuti tive nemibvunzo ipi?
PASINEI nekuti vanhu vanobvumirana nezvatinodzidzisa here kana kuti vanopikisa, vakawanda vanobvuma kuti seboka, Zvapupu zvaJehovha ndizvo zvinozivikanwa nebasa rekuparidza. Unogona kunge wakambosangana nevamwe vanhu muushumiri, vakakuudza kuti kunyange zvazvo vasingabvumirani nezvatinodzidzisa, vanotiremekedza nemhaka yebasa redu. Sezvatinoziva, Jesu akagara ataura kuti mashoko akanaka eUmambo aizoparidzwa munyika yose inogarwa. (Mat. 24:14) Asi tinoziva sei kuti basa ratiri kuita riri kuzadzisa uprofita hwaJesu? Tinenge tichizvikudza here kana tikafunga kuti tisu tiri kuita basa iroro?
2 Vanhu vezvitendero zvakawanda vanofunga kuti vari kuparidza Evhangeri kana kuti mashoko akanaka. Asi kazhinji vanongoperera pakupupura kuti Mwari akavabatsira sei muupenyu, pakuparidza muchechi, kana kuti kuita mapurogiramu anobudiswa paTV kana kuti paIndaneti. Vamwe vanoti vanoita mabasa ekuyamura kana kuti vanobatsira panyaya dzekurapwa kwevanhu uye kuvawanisa dzidzo. Izvi zvinoratidza here kuti vari kutevedzera murayiro wakapiwa naJesu kuvadzidzi vake?
3. Maererano naMateu 28:19, 20 zvinhu zvipi zvina zvinofanira kuitwa nevateveri vaJesu?
3 Vadzidzi vaJesu vaifanira kungogara here, vachimirira kuti vanhu vauye kwavari? Kwete! Pashure pekunge amutswa, Jesu akarayira vadzidzi vake kuti: “Naizvozvo endai munoita kuti vanhu vemarudzi ose vave vadzidzi, muchivabhabhatidza . . . , muchivadzidzisa kuchengeta zvinhu zvose zvandakakurayirai.” (Mat. 28:19, 20) Mashoko aya anoratidza kuti pane zvinhu zvina zvinofanira kuitwa. Tinofanira kuita vadzidzi, kuvabhabhatidza, uye kuvadzidzisa. Asi ndechipi chekutanga chatinofanira kuita? Jesu akati: “Endai”! Achitaura nezvemurayiro uyu, mumwe muongorori weBhaibheri akati: “Mutendi mumwe nemumwe anofanira ‘kuenda,’ kungava mhiri kwemugwagwa kana kuti mhiri kwemakungwa.”—Mat. 10:7; Ruka 10:3.
4. Basa rekuva “vabati vevanhu” rinosanganisirei?
4 Jesu aitaura kuti vateveri vake vaizoita mazvake mazvake here pabasa iri, kana kuti aireva kuti mashoko akanaka aizoparidzwa zvakarongeka? Sezvo munhu mumwe chete akanga asingazokwanisi kuparidza ‘kumarudzi ose,’ basa iri raifanira kuitwa nevanhu vakawanda vachishanda pamwe chete. Jesu akaratidza kuti izvozvo ndizvo zvaifanira kuitwa paakati vadzidzi vake vaizova “vabati vevanhu.” (Verenga Mateu 4:18-22.) Kubata hove kwaitaurwa naJesu pano kwakanga kusiri kuya kwekuti munhu anenge akagara hake akabata chirauro achimirira kuti hove idyire. Asi aitaura nezvekushandisa mambure okubatisa hove. Iri raiva basa raitoda kushanda nesimba uye dzimwe nguva raifanira kuitwa nevanhu vakawanda vachishanda pamwe chete.—Ruka 5:1-11.
5. Mibvunzo ipi mina inofanira kupindurwa, uye mhinduro dzacho dzinotibatsira sei?
5 Kuti tizive kuti ndivanaani vari kuparidza mashoko akanaka mazuva ano vachizadzisa uprofita hwaJesu, tinofanira kupindura mibvunzo mina inotevera:
Mashoko api anofanira kuparidzwa?
Chinangwa chedu ndechei patinoita basa rekuparidza?
Inzira dzipi dzinofanira kushandiswa pakuita basa iri?
Basa iri rinofanira kunge rakakura sei uye richiitwa kwenguva yakareba sei?
Mhinduro dzemibvunzo iyi dzichatibatsira kuona kuti ndivanaani vari kuita basa iri rinoponesa vanhu, uye dzichaita kuti tive nechido chakasimba chekuramba takatendeka pakuita basa iri.—1 Tim. 4:16.
MASHOKO API ANOFANIRA KUPARIDZWA?
6. Chii chinoita kuti uve nechivimbo chekuti mashoko ari kuparidzwa neZvapupu zvaJehovha ndiwo anofanira kuparidzwa?
6 Verenga Ruka 4:43. Jesu akaparidza “mashoko akanaka oUmambo,” uye anotarisira kuti vadzidzi vake vaitewo saizvozvo. Iboka ripi revanhu riri kuparidza mashoko iwayo ‘kumarudzi ose’? Mhinduro yacho iri pachena. Zvapupu zvaJehovha chete ndizvo zviri kuparidza mashoko iwayo. Kunyange vamwe vanhu vanotishora vanobvumirana nazvo. Somuenzaniso, mumwe mupristi aiva mumishinari akamboudza chimwe Chapupu kuti akanga agara munyika dzakawanda uye kuti akanga abvunza Zvapupu zvemunyika idzodzo kuti zvaiparidza nezvei. Akapiwa mhinduro yekutii? Mupristi wacho akati: “Vose vakapusa nokuti vakapindura zvakafanana vachiti: ‘Mashoko akanaka eUmambo.’” Asi havana ‘kupusa.’ Mhinduro yavakapa yakaratidza kuti vari kuparidza shoko rimwe chete, sezvinofanira kuitwa nevaKristu vechokwadi. (1 VaK. 1:10) Uye mashoko avaitaura anoenderana neari muNharireyomurindi Yokuzivisa Umambo hwaJehovha. Magazini iyi inowanikwa mumitauro 254 uye mwedzi wega wega panoprindwa anoda kusvika 59 000 000. Hapana imwe magazini inoprindwa kusvika ipapo pasi rose.
7. Tinoziva sei kuti vafundisi vemachechi anozviti ndeechiKristu havasi kuparidza mashoko chaiwo anofanira kuparidzwa?
7 Vafundisi vemachechi anozviti ndeechiKristu havasi kuparidza nezveUmambo hwaMwari. Pavanotaura nezveUmambo, vakawanda vanoti huri mumwoyo memuKristu. (Ruka 17:21) Havabatsiri vanhu kuti vanzwisise kuti Umambo hwaMwari ihurumende yekudenga uye kuti Jesu Kristu ndiye Mutongi wayo. Uyewo havaudzi vanhu kuti Umambo uhwu ndihwo huchagadzirisa matambudziko ese evanhu, uye kuti nekukurumidza huchabvisa zvakaipa zvese zviri panyika. (Zvak. 19:11-21) Asi vanosarudza zvavo kuyeuka Jesu paKrisimasi uye paIsita. Zvinoita sekuti havatombozivi zvichaitwa naJesu seMutongi mutsva wenyika. Sezvo vasingazivi mashoko avanofanira kuparidza, zvingatishamisa here kuti havaziviwo chinofanira kuita kuti vanhu vaite basa iri?
CHINANGWA CHEDU NDECHEI PATINOITA BASA REKUPARIDZA?
8. Vamwe vari kuparidza nechinangwa chipi chisina kunaka?
8 Chinangwa chekuita basa rekuparidza ndechei? Chinangwa hachisi chekutsvaga mari uye kuvaka zvivako zvinoshamisira. Jesu akaudza vadzidzi vake kuti: “Makagamuchira pachena, ipai pachena.” (Mat. 10:8) Shoko raMwari harifaniri kushandiswa kutsvaga mari. (2 VaK. 2:17) Vaya vanoparidza havafaniri kuita basa iri nechinangwa chekuzvipfumisa. (Verenga Mabasa 20:33-35.) Pasinei nemurayiro uyu wakajeka, machechi akawanda anongofunga kutora mari kuvanhu kana kuti kuita zvirongwa zvekuti awane mari. Vanofanira kubhadhara vafundisi, nevamwewo vashandi vakawanda. Kazhinji kacho, vatungamiriri vemachechi anozviti ndeechiKristu vanopedzisira vapfuma chaizvo.—Zvak. 17:4, 5.
9. Chii chinoratidza kuti Zvapupu zvaJehovha zvinoita basa rekuparidza nechinangwa chakanaka?
9 Zvapupu zvaJehovha zvinoita sei panyaya dzemari?Basa razvo rinotsigirwa nemari inopiwa nevanhu vanenge vazvisarudzira vega kupa. (2 VaK. 9:7) Hapana munhu anokumbirwa kuti abvise mari padzimba dzeUmambo kana kuti pavanoita magungano. Asi mugore rapera chete, Zvapupu zvaJehovha zvakaparidza mashoko akanaka kwemaawa anosvika mabhiriyoni 1,93 uye zvaiitisa zvidzidzo zveBhaibheri zvinopfuura 9 000 000 mwedzi wega wega zvisingabhadharisi. Chinoshamisa ndechekuti havabhadharwi nekuda kwebasa ravanoita uye vanobhadhara vega zvinhu zvavanoshandisa. Achitaura nezvebasa rinoitwa neZvapupu zvaJehovha, mumwe murume anoita zvekutsvakurudza akati: “Chinangwa chavo chikuru ndechekuparidza uye kudzidzisa. . . . Havana vafundisi, uye izvi zvinoita kuti vasashandisa mari yakawanda.” Saka chii chinoita kuti tiite basa iri? Tinozvipira tega kuita basa iri nekuti tinoda Jehovha uye tinoda muvakidzani. Kuzvipira kwatinoita kunozadzisa uprofita huri pana Pisarema 110:3. (Verenga.)
INZIRA DZIPI DZINOFANIRA KUSHANDISWA?
10. Jesu nevadzidzi vake vaiparidza sei mashoko akanaka?
10 Jesu nevadzidzi vake vakashandisa nzira dzipi pakuparidza mashoko akanaka? Vaienda kunotsvaka vanhu kwese kwavaiwanikwa, mungava munzvimbo dzinowanikwa veruzhinji kana kuti mudzimba dzavo. Basa rekuparidza raisanganisira kutsvaka vakakodzera paimba neimba. (Mat. 10:11; Ruka 8:1; Mab. 5:42; 20: 20) Nzira iyi yekuparidza zvakarongeka inoratidza kuti hapana aisarurwa.
11, 12. Zvinoitwa nemachechi anozviti ndeechiKristu pakuparidza mashoko akanaka, zvakasiyana papi nezvinoitwa nevanhu vaJehovha?
11 Ko machechi anozviti ndeechiKristu ari kutevedzera here zvaiitwa naJesu nevadzidzi vake? Kazhinji vanhu vemachechi iwayo vanosiyira basa rekuparidza kuvafundisi vavo nekuti ndivo vanobhadharwa. Pane kuti vave “vabati vevanhu,” vafundisi vemachechi anozviti ndeechiKristu vanoita sekuti vanongoda kuchengetedza vanhu vavainavo chete. Ndizvo hazvo kuti dzimwe nguva vafundisi vanogona kuedza kukurudzira vanhu vavo kuti vaite basa rehuevhangeri. Somuenzaniso, gore ra2001 richangotanga, Pope John Paul II akanyora tsamba achiti: “Kwemakore, ndaigara ndichiudza vanhu kuti vaite huevhangeri hutsva. Uye nanhasi ndichiri kuda kuti mudaro . . . Tinofanira kuva nechido chakasimba sechaiva naPauro, uyo akataura kuti: ‘Ndine nhamo kana ndikasaparidza Evhangeri.’” Pope John Paul II akazoenderera mberi achiti basa iri “harifaniri kusiyirwa vamwe vanhu vane ‘unyanzvi’ asi rinofanira kuitwa neVanhu vaMwari vese.” Asi vangani vakaita zvaakataura?
12 Zvakadini neZvapupu zvaJehovha? Ndizvo zvega zviri kuparidza kuti Jesu akatanga kutonga saMambo muna 1914. Sezvakarayirwa naJesu, Zvapupu zvinokoshesa chaizvo basa rekuparidza. (Mako 13:10) Bhuku rinonzi Pillars of Faith—American Congregations and Their Partners rinoti: “Zvapupu zvaJehovha zvinokoshesa basa rokuparidza kudarika zvimwe zvinhu zvose.” Achitorera pane zvakataurwa nechimwe Chapupu munyori webhuku racho akaenderera mberi achiti: “Vanoedza kubatsira vanhu vavanoona vaine nzara, vakasurukirwa, uye vane utano husina kunaka, . . . asi havambokanganwi kuti basa ravo guru nderokuudza vanhu mashoko eBhaibheri pamusoro pekuguma kwenyika kuri kuuya uye zvavanofanira kuita kuti vapone.” Zvapupu zvaJehovha zviri kuramba zvichiparidza mashoko iwayo, zvichishandisa nzira dzaishandiswa naJesu nevadzidzi vake.
BASA IRI RINOFANIRA KUNGE RAKAKURA SEI UYE RICHIITWA KWENGUVA YAKAREBA SEI?
13. Basa rekuparidza rinofanira kunge rakakura sei?
13 Jesu akatsanangura kuti basa rekuparidza mashoko akanaka raizoitwa “munyika yose inogarwa.” (Mat. 24:14) Vadzidzi vanofanira kubva kuvanhu “vemarudzi ose.” (Mat. 28:19, 20) Izvi zvinoratidza kuti basa iri rinofanira kuitwa munyika yose.
14, 15. Chii chinoratidza kuti Zvapupu zvaJehovha zviri kuzadzisa uprofita hwaJesu hwekuparidza munyika yose? (Ona mifananidzo iri panotangira nyaya ino.)
14 Ngatimboonai kuti Zvapupu zvaJehovha zvakazadzisa sei uprofita hwaJesu hwekuti basa rekuparidza raizoitwa munyika yose. MuUnited States mune vafundisi vemachechi akasiyana-siyana vanosvika 600 000, asi Zvapupu zvaJehovha zviri munyika iyi zvinopfuura 1 200 000. Pasi rose chechi yeRoma ine mapristi anoti pfuurei 400 000. Chifunga nezvenhamba yeZvapupu zviri kuita basa rekuparidza Umambo zvichishandisa Bhaibheri. Pasi rose, Zvapupu zvinopfuura mamiriyoni 8 zvinozvipira kuparidza munyika 240. Iri ibasa rinoshamisa chaizvo, rinoita kuti Jehovha arumbidzwe uye akudzwe!—Pis. 34:1; 51:15.
15 SeZvapupu zvaJehovha, tine chido chekuparidza mashoko akanaka kuvanhu vakawanda mugumo usati wasvika. Izvi zvinoita kuti tishandure uye tibudise mabhuku anotsanangura Bhaibheri akawanda kupfuura zvinoitwa nevamwe vose. Mamiriyoni emabhuku, magazini, maturakiti, uye mapepa ekukoka vanhu kugungano nekuChirangaridzo, zvese zviri kupiwa vanhu vasingabhadhariswi. Takabudisa zvinhu zvakasiyana-siyana zvinobatsira kudzidza Bhaibheri mumitauro inopfuura 700. MaBhaibheri anopfuura mamiriyoni 200 eShanduro yeNyika Itsva yeMagwaro Matsvene akabudiswa mumitauro inopfuura 130. Gore rakapera, takaprinda mabhuku anotsanangura Bhaibheri anosvika mabhiriyoni 4,5. Nzvimbo yedu yepamutemo yepaIndaneti yava kuwanikwa mumitauro inopfuura 750. Pane here rimwe boka rechitendero riri kuita basa iri kusvika ipapo?
16. Chii chinoratidza kuti Zvapupu zvaJehovha zvine mudzimu waMwari?
16 Basa iri rakafanotaurwa raizoitwa kwenguva yakareba sei? Jesu akati basa iri remunyika yose raizoramba richiitwa mumazuva ekupedzisira, uye ‘zvadaro kuguma kwaizosvika.’ Nderipi rimwe boka rechitendero riri kuenderera mberi nekuparidza mashoko akanaka eUmambo mumazuva ano ekupedzisira, anokosha chaizvo munhoroondo yevanhu? Vamwe vatinosangana navo muushumiri vanogona kuti: “Imimi muri kuita basa rekuparidza, asi isu tine mudzimu mutsvene.” Asi kutsungirira kwatinoita tiri mubasa iri hakuratidzi here kuti tine mudzimu waMwari? (Mab. 1:8; 1 Pet. 4:14) Dzimwe nguva vanhu vezvimwe zvitendero vanomboedza kuita zvinogara zvichiitwa neZvapupu zvaJehovha asi kazhinji vanokundikana. Vamwe vanoita avanoti mabasa oumishinari kwenguva pfupi vobva vadzokera kune zvavagara vachiita. Vamwe vanogona kumboedza kuenda paimba neimba asi chii chavanenge vachiparidza? Mhinduro yemubvunzo uyu inonyatsoratidza kuti havasi kuita basa rakatangwa naKristu.
NDIVANAANI VARI KUPARIDZA MASHOKO AKANAKA MAZUVA ANO?
17, 18. (a) Chii chinoita kuti tive nechokwadi chekuti Zvapupu zvaJehovha ndizvo zviri kuparidza mashoko akanaka eUmambo mazuva ano? (b) Chii chinoita kuti tikwanise kuramba tichiita basa iri?
17 Saka ndivanaani vari kuparidza mashoko akanaka eUmambo mazuva ano? Tinogona kutaura nechivimbo kuti: “Zvapupu zvaJehovha!” Asi chii chinoita kuti tive nechivimbo chakadaro? Nekuti tiri kuparidza mashoko anofanira kuparidzwa, mashoko akanaka eUmambo. Tinoenda kuvanhu, saka tisu tiri kushandisa nzira dzaishandiswa naJesu. Chinoita kuti tiite basa iri ndechokuti tinoda Jehovha uye muvakidzani. Hatiite basa iri kuti tizvipfumise. Uye basa redu riri kuitwa munyika yose, zvekuti vanhu vakawanda vanobva mumarudzi ose uye mitauro vari kubatsirwa. Uye ticharamba tichiita basa iri tisinganeti, gore negore, kusvikira mugumo wasvika.
18 Tinofara chaizvo nebasa guru riri kuitwa nevanhu vaMwari munguva ino iri kuitika zvinhu zvakawanda. Asi chii chiri kuita kuti tikwanise kuita basa rose iri? Muapostora Pauro anopindura mubvunzo uyu mutsamba yaakanyorera vaFiripi: “Mwari ndiye, ari kushanda mamuri kuti mude uye muite zvinomufadza.” (VaF. 2:13) Dai tose tikaramba tichibatsirwa nesimba raBaba vedu vane rudo sezvatinoita zvose zvatinogona kuti tiite ushumiri hwedu zvizere.—2 Tim. 4:5.


text:
Kugera
Kugera (shaving or cutting hair) zvinoreva kucheka vhudzi riri pamuviri. Vanogera vanoshandisa chigero kana muchina wekugera kana rheza. Munhu anokwanisa kuzvigera ega kana achishandisa muchina wekugera asi kana yava rheza kana chigero zvinonetsa kuti munhu uzvigere nenzira inosara yakatsvinda.
Vatauri mune mamwe matunhu vanodana chigero kuti tizora - izwi rokuti tizora rinobva kuchiPortuguese chinoti tesoura. Wacho anogera anonzi mugeri, mugusi, muveuri kana mugundi.
Tsika[chinja | edit source]
Matsotsi haagerane. Kureva kuti pamtsotsi haabirane nokuti vanozivana maitiro avo.


text:
Varindi vomuMuzinda waMambo Vanoparidzirwa
Maiva muna 59 C.E. Mauto ainge aneta, aine vasungwa vakawanda, akapinda muRoma nepagedhi rainzi Porta Capena. Pachikomo chainzi Palatine ndipo paiva nomuzinda waMambo Nero, wairindwa nemasoja emuMuzinda waMambo aiva nemapakatwa ainge akavigwa muzvipfeko zvisiri zvechiuto zvainzi toga. * Mukuru weuto ainzi Juriyasi akapfuura nevasungwa vake nepanzvimbo yaiungana vanhu yeRoma achikwidza kuchikomo chainzi Viminal. Vakapfuura nemunzvimbo yaiva nemaruva neatari dzakawanda dzakavakirwa vanamwari veRoma uye nomunhandare yaiitirwa zvakasiyana-siyana nemasoja.
Muapostora Pauro aiva mumwe wevasungwa vacho. Munguva yainge yapfuura Pauro paaiva muchikepe chaikandwa kuno nekoko nedutu, ngirozi yaMwari yakamuudza kuti: “Unofanira kumira pamberi paKesari.” (Mab. 27:24) Izvozvo ndizvo zvainge zvava kuda kuitika here kuna Pauro? Sezvaaitarisa-tarisa muguta guru reUmambo hweRoma, hapana mubvunzo kuti Pauro akayeuka mashoko aainge audzwa naIshe Jesu paaiva munhare yainzi Tower of Antonia muJerusarema. “Shinga kwazvo!” akadaro Jesu. “Nokuti zvawave uchipupura kwazvo pamusoro pezvinhu zvine chokuita neni muJerusarema, naizvozvo unofanirawo kunopupura muRoma.”—Mab. 23:10, 11.
Zvichida Pauro akambomira achitarisa nzvimbo yaigarwa nemauto eMuzinda waMambo, nhare yaiva nemasvingo akareba ezvidhinha zvitsvuku nenzvimbo dzekurinda pamusoro. Nhare yacho yaiva nedzimba dzevarindi vomumuzinda waMambo uyewo dzemapurisa eguta racho. Munhare yacho zvamaigara mapoka 12 * evarindi vemuMuzinda waMambo uye mamwe mapoka emasoja emuguta, maigona kugara masoja ane zviuru zvakawanda kusanganisira aya aishandisa mabhiza. Nzvimbo yaigara varindi vaMambo yaiyeuchidza vanhu nezvesimba ramambo. Sezvo varindi vemuMuzinda waMambo varivo vaitarisira vasungwa vaibva kune mamwe maruwa, Juriyasi akapinda neboka rake nepane rimwe remagedhi mana makuru. Pashure perwendo rwaiva nengozi rwemwedzi yakawanda, iye zvino ainge asvika nevasungwa kwaaifanira kuvasvitsa.—Mab. 27:1-3, 43, 44.
MUAPOSTORA WACHO ANOPARIDZA “ASINGADZIVISWI”
Pavaifamba nechikepe, Pauro akaratidzwa naMwari kuti vanhu vose vaizopona paizoparara chikepe chacho. Paakarumwa nenyoka yaiva neuturu hapana chakaitika. Akarapa vanhu vairwara pachitsuwa cheMarita, vanhu vepo vakatanga kuti aiva mwari. Varindi vemuMuzinda waMambo vaitenda mashura vangadaro vakaudzwa zvose izvi.
Pauro ainge atoonana nehama dzokuRoma dzainge ‘dzauya kuzosangana naye kuMusika weApiyo neHotera Nhatu.’ (Mab. 28:15) Asi zvaaiva musungwa, aizozadzisa sei chido chake chokuzivisa mashoko akanaka muRoma? (VaR. 1:14, 15) Vamwe vanofunga kuti vasungwa vaitanga vaendeswa kumukuru mukuru wevarindi. Kana zvirizvo zvaiitika, Pauro anofanira kunge akaendeswa kumukuru mukuru wevarindi ainzi Afranius Burrus, zvimwe aiva wechipiri pamasimba kubva kuna mambo. * Chero zvazvingava, pane kurindwa nevakuru veuto, Pauro ainge ava kurindwa nemurindi mumwe chete womuMuzinda waMambo. Akapiwa mvumo yokuzvitsvagira pokugara uye yokushanyirwa nevamwe, uye kuvaparidzira “asingadziviswi.”—Mab. 28:16, 30, 31.
PAURO ANOPUPURIRA VAKURU NEVADUKU
Zvichida Burrus akabvunzurudzira muapostora Pauro mumuzinda waMambo kana kuti mumuzinda wevarindi vaMambo, asati aendesa nyaya yacho kuna Nero. Pauro akashandisa mukana uyu kuti apupurire “vose vakuru nevaduku.” (Mab. 26:19-23) Pasinei nezvakaonekwa naBurrus paakamubvunzurudza, Pauro haana kuendeswa mujeri remuMuzinda weVarindi vaMambo. *
Imba yairenda Pauro yainge yakakura zvokuti aikwanisa kugamuchira “varume vakuru vevaJudha” uye kuvaparidzira pamwe nevamwe “vakauya kwaari vari vazhinji kwazvo munzvimbo yaaigara.” Paivawo nemasoja omumuzinda waMambo aimunzwa achi“pupurira kwazvo” vaJudha nezveUmambo uye nezvaJesu, “kubvira mangwanani kusvikira manheru.”—Mab. 28:17, 23.
Boka revarindi raishanda paimba yamambo raichinjwa zuva rega rega paawa yechisere. Uye murindi aichengetedza Pauro aigara achichinjwawo. Mumakore maviri ainge akasungwa muapostora wacho, masoja akamunzwa achitaura zvaaida kuti zvinyorwe mutsamba dzaienda kuvaEfeso, vaFiripi, vaKorose, uye kuvaKristu vechiHebheru uye vakamuona achinyorera tsamba muKristu ainzi Firimoni. Paainge akasungwa, Pauro akabatsira mumwe muranda ainge atiza tenzi wake, uyo waanoti ‘akabereka paakanga akasungwa ari mujeri’ uye akamudzosera kuna tenzi wake. (Fir. 10) Hapana mubvunzo kuti Pauro akaratidzawo kufarira varindi vaimuchengetedza. (1 VaK. 9:22) Tinogona kufungidzira achibvunza musoja kuti chimwe nechimwe chaiva panguo yake yokuzvidzivirira chaishandei uye akazoshandisa zvaakaudzwa pamuenzaniso wakanaka chaizvo.—VaEf. 6:13-17.
‘TAURA SHOKO RAMWARI USINGATYI’
Kusungwa kwaPauro kwakaitawo “kuti mashoko akanaka afambire mberi” pavarindi vose vomuMuzinda waMambo nevamwewo. (VaF. 1:12, 13) Vanhu vomumuzinda wevarindi vaizivana nevakawanda vaigara muumambo hwose hweRoma, uye namambo neveimba yake yakakura. Imba yamambo yaisanganisira vemhuri yake, vashandi uye varanda, vamwe vacho vakazova vaKristu. (VaF. 4:22) Kupupura kwaPauro asingatyi kwakaita kuti hama dzomuRoma dzive neushingi hwokutaura “shoko raMwari dzisingatyi.”—VaF. 1:14.
Kuparidza kwakaita Pauro muRoma kunotikurudzirawo patinenge ‘tichiparidza shoko mumwaka wakakodzera uye mumwaka unotambudza.’ (2 Tim. 4:2) Vamwe vedu havachakwanisi kubva pamba, vamwe vanogara munzvimbo dzinochengeterwa vakwegura, muzvipatara, kana kuti mumajeri nemhaka yokutenda kwavo. Pasinei nemamiriro edu ezvinhu, tinogona kuparidzira vaya vanouya kwatiri kuzotiona kana kuzotibatsira nenzira dzakasiyana-siyana. Kana tikashinga kuparidza pose patinowana mukana, tinozvionera kuti ‘shoko raMwari harigoni kusungwa.’—2 Tim. 2:8, 9.
^ ndima 2 Ona bhokisi rakanzi “Varindi vomuMuzinda waMambo Vepanguva yaNero.”
^ ndima 4 Boka rimwe chete raiva nemasoja anosvika 1 000.
^ ndima 7 Ona bhokisi rakanzi “Sextus Afranius Burrus.”


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
2 Zvino zuva romutambo wePendekosti+ zvarakanga richipfuurira, vose vakanga vari panzvimbo imwe chete,
2 uye kwakangoerekana kwava noruzha rwakaita semhepo inovhuvhuta nesimba rwakabva kudenga, rukazadza imba yose mavakanga vagere.+
3 Vakaona ndimi dzakafanana nedzomoto+ uye dzakapararira pose, pane mumwe nomumwe wavo pakagara rumwe chete,
4 vose vakazadzwa nomudzimu mutsvene,+ vakatanga kutaura nedzimwe ndimi,+ sokupiwa kwavakanga vachiitwa nomudzimu kuti vataure.
5 Sezvineiwo, muJerusarema maigara vaJudha,+ vanhu vaitya Mwari,+ vakanga vabva kumarudzi ose evari pasi pedenga.
6 Naizvozvo, ruzha urwu parwakaitika, vanhu vazhinji vakaungana uye vakashamiswa, nokuti mumwe nomumwe akavanzwa vachitaura nomutauro wake.
7 Chokwadi, vakakatyamadzwa, vakatanga kushamisika, vakati: “Onai, vose vari kutaura ava havasi vaGarireya+ here?
8 Asi sei mumwe nomumwe wedu ari kunzwa mutauro wake waakaberekwa nawo?
9 VaPatiya nevaMedhiya+ nevaEramu,+ nevagari vokuMesopotamiya, vokuJudhiya,+ vokuKapadhokiya,+ vokuPontasi,+ vokuruwa rweEzhiya,+
10 vokuFrijiya,+ vokuPamfiriya,+ vokuIjipiti nevokumativi eRibhiya, iri nechokuKurini, nevashanyi vanobva kuRoma, vaJudha nevatendeuki,+
11 vaKrete+ nevaArabhiya,+ tinovanzwa vachitaura nendimi dzedu pamusoro pezvinhu zvikuru zvaMwari.”
12 Chokwadi, vose vakakatyamadzwa uye vakanga vachivhiringidzika, vachiti kune mumwe nomumwe: “Chinhu ichi chinorevei?”
13 Zvisinei, vamwe vakavaseka, vakatanga kuti: “Vaguta waini+ inotapira.”
14 Asi Petro akamira nevane gumi nomumwe chete,+ akashevedzera, akataura izvi kwavari: “Vanhu vomuJudhiya nemi mose vagari vomuJerusarema,+ zivai izvi uye ipai nzeve kumashoko angu.
15 Chokwadi, vanhu ava havana kudhakwa,+ sezvamunofunga, nokuti iawa yechitatu yezuva.
16 Asi, izvi ndizvo zvakataurwa pachishandiswa muprofita Joeri, zvichinzi,
17 ‘“Nemazuva okupedzisira,” Mwari anodaro, “ndichadurura mumwe mudzimu wangu+ pavanhu vemarudzi ose, vanakomana venyu nevanasikana venyu vachaprofita uye majaya enyu achaona zviratidzo uye vakwegura venyu vacharota hope;+
18 ndichadurura mumwe womudzimu wangu mumazuva iwayo kunyange pavarandarume vangu nevarandakadzi vangu, uye ivo vachaprofita.+
19 Ndichaita zvishamiso kudenga, kumusoro uye zviratidzo panyika, pasi, ropa nomoto nemhute youtsi;+
20 zuva+ richasviba uye mwedzi uchava ropa zuva guru nerakakurumbira raJehovha risati rasvika.+
21 Asi munhu wose anodana zita raJehovha achaponeswa.”’+
22 “Vanhu vaIsraeri, inzwai mashoko aya: Jesu wokuNazareta,+ munhu akaratidzwa pachena naMwari kwamuri nemabasa esimba+ nezvishamiso nezviratidzo zvakaitwa naMwari achishandisa iye pakati penyu,+ sezvamunoziva imi,
23 munhu uyu, uyo akaiswa kwamuri nechinangwa chakasarudzwa uye nokufanoziva kwaMwari,+ imi makamuisa padanda muchishandisa maoko evanhu vasingateereri mutemo, mukamuuraya.+
24 Asi Mwari akamumutsa+ nokusunungura kurwadza kworufu,+ nokuti zvakanga zvisingabviri kuti iye arambe akabatwa zvakasimba narwo.+
25 Nokuti Dhavhidhi anoti nezvake, ‘Ndaiva naJehovha pamberi pangu nguva dzose; nokuti ari kuruoko rwangu rworudyi kuti ndirege kumbozununguswa.+
26 Nokuda kweizvi mwoyo wangu wakafara uye rurimi rwangu rwakafara kwazvo. Zvakare, kunyange nyama yangu ichagarawo mutariro;+
27 nokuti hamuzosiyi mweya wangu uri muHadhesi, uyewo hamuzobvumiri akavimbika wenyu kuti aone kuora.+
28 Makaita kuti ndizive nzira dzoupenyu, muchandizadza nomufaro nechiso chenyu.’+
29 “Varume, hama, zvinobvumidzwa kuti nditaure nemi norusununguko rwokutaura nezvomusoro wemhuri Dhavhidhi, kuti iye akafa,+ akavigwa uye guva rake riri pakati pedu nanhasi.
30 Naizvozvo, nokuti akanga ari muprofita uye aiziva kuti Mwari akanga amupikira nemhiko kuti aizoita kuti mumwe aizobva pazvibereko zvomuchiuno make agare pachigaro chake choumambo,+
31 akafanoona, akataura pamusoro porumuko rwaKristu, kuti haana kusiyiwa muHadhesi uyewo nyama yake haina kuora.+
32 Uyu Jesu akamutswa naMwari, uye isu tose tiri zvapupu zvechinhu ichi.+
33 Naizvozvo nokuti akakwidziridzwa kuruoko rworudyi rwaMwari,+ akagamuchira mudzimu mutsvene wakapikirwa kubva kuna Baba,+ adurura izvi zvamuri kuona nokunzwa.
34 Chokwadi Dhavhidhi haana kukwira kumatenga,+ asi iye anoti, ‘Jehovha akati kunaShe wangu: “Gara kuruoko rwangu rworudyi,+
35 kusvikira ndaita kuti vavengi vako vave sechitsiko chetsoka dzako.”’+
36 Naizvozvo imba yose yaIsraeri ngaizive kuti Mwari akamuita zvose zviri zviviri Ishe+ naKristu, iyeyu Jesu wamakaroverera.”+
37 Zvino pavakanzwa izvi vakabayiwa pamwoyo,+ uye vakati kuna Petro nevamwe vaapostora vose: “Varume, hama, toitei?”+
38 Petro akati kwavari: “Pfidzai,+ uye mumwe nomumwe wenyu ngaabhabhatidzwe+ muzita+ raJesu Kristu kuti mukanganwirwe+ zvivi zvenyu, uye muchagamuchira chipo chepachena+ chomudzimu mutsvene.
39 Nokuti chipikirwa+ ndechenyu nevana venyu navose vari kure,+ vazhinji vose avo Jehovha Mwari wedu angashevedza kuti vauye kwaari.”+
40 Akapupurira kwazvo nemamwe mashoko mazhinji, akaramba achivarayira, achiti: “Poneswai pachizvarwa chino chisina kururama.”+
41 Naizvozvo vaya vakagamuchira shoko rake nomwoyo wose vakabhabhatidzwa,+ uye pazuva iroro mweya inenge zviuru zvitatu yakawedzerwa.+
42 Vakaramba vachizvipira kune zvaidzidziswa nevaapostora uye pakugoverana,+ pazvokudya+ nepaminyengetero.+
43 Chokwadi, mweya yose yakatanga kubatwa nokutya, uye zvishamiso nezviratidzo zvakatanga kuitika nokuvaapostora.+
44 Vose vaya vakava vatendi vakanga vari pamwe chete zvinhu zvose zviri zvavo vose,+
45 uye vakatengesa zvinhu zvavo nepfuma+ vachigovera vose zvavaiwana, sezvaidiwa nomumwe nomumwe.+
46 Zuva rimwe nerimwe vakaramba vari patemberi nomwoyo mumwe,+ uye vakadya zvokudya zvavo mudzimba dzavo uye vakadya zvokudya nokufara+ kukuru uye nomwoyo wose,
47 vachirumbidza Mwari uye vachifarirwa nevanhu vose.+ Panguva iyoyowo Jehovha akaramba achiwedzera+ kwavari zuva nezuva vaya vakanga vachiponeswa.+
Tumirawo vamwe
Tumirawo vamwe
Mabasa 2
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=44&Chapter=2&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D2%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
WASHINGTON —
Pava nekusawirirana kukuru pakati pemasangano anomirira vashandi vehurumende, zvichitevera danho rakatorwa nemutungamiri weZimta, uye vakambotungamira sangano reApex Council, Amai Tendai Chikowore, rekunyorera gurukota rezvevashandi vehurumende tsamba vachida mvumo yekuti ivo nekomiti yavaive nayo muApex Council, vatungamire zvakare nhaurirano dzemihoro.
Zimta inoti Amai Chikowore vakatora danho iri mushure mekuona kuti papera mwedzi yakawanda pasina chafamba panhaurirano, sezvo gurukota rezvevashandi vehurumende, Amai Lucia Matibenga, vakaramba kuita hurukuro neApex Council, vachiti itange yagadzirisa makakatanwa aripo pamusoro pehutungamiri, izvo zvinonzi zvatadzisa kuti paitwe nhaurirano pamusoro pemari dzinotambirwa nevashandi vehurumende.
Mukuru weZimta, VaSifiso Ndlovu, vaudza Studio 7 kuti sangano ravo rakaronga danho iri raona kuti pakanga patora nguva huru pasina kutaurirana pakati pevashandi nehurumende.
Asi mutungamiri wesangano reProgressive Teachers Union of Zimbabwe, PTUZ, VaTakavafira Zhou, vanoti kunyange zvakambotaurwa sepfungwa yekutsvaga nzira dzekumutsiridza nadzo nhaurirano, sangano ravo harina kuwirirana nedanho rakatorwa naAmai Chikowore iri, sezvo Apex Council iine hutungamiri huripo.
Mutungamiri weApex Council, VaDavid Dzatsunga, vanotiwo pfungwa yaivepo yaive yekuti kana yatambirwa, Amai Chikowore nechikwata chavo vaizotungamira nhaurirano kwemwedzi mitatu chete, kwete kuti vaibva vatora zvakare hutungamiri hweApex Council.


text:
SIERRA LEONE NEGUINEA
1915-1947 Mazuva Okutanga (Chikamu 2)
Kukwikwidzana Neboka Rinonzi Gladiators
Vafundisi vomuFreetown pavakaona makwai avo achinakidzwa nehurukuro dzaHama Brown, vakanzwa godo uye vakaita hasha. Nharireyomurindi yeChirungu yaDecember 15, 1923, yakazivisa kuti: ‘Vafundisi vakatanga kurwisa chokwadi vachishandisa mapepanhau. Hama Brown vakavapindura kakawanda, mapepanhau acho achibudisa zvose zviri zviviri, zvavaitaura uye zvaitaurwa nevafundisi vacho.’ Pakupedzisira, vafundisi vacho vakazoti zii. Mafungiro avo enhema akanga anyatsofumurwa. Chokwadi cheBhaibheri chakanga chaparadzirwa kwose kwose, zvichiita kuti vaverengi vakawanda vemapepanhau vakumbire mabhuku eBhaibheri. Vafundisi vacho vakanga varonga kuita kuti vanhu vaMwari vanyarare, asi Jehovha akanga ‘aita kuti mabasa avo akaipa avadzokere.’—Pis. 94:21-23.
Richiitira kuti ridzivirire vafundisi vacho, boka revechidiki vechechi, rainzi Gladiators, rakazivisa nezvemisangano yaizoitirwa paruzhinji nechinangwa chokumisa “dzidziso dzaRussell,” sekushevedza kwaraiita mashoko eUmambo. Hama Brown vakabva vashandisa pepanhau kuvakoka kuti vauye kuzoita hurukuro dzokubvunzana mibvunzo vachipindurana. MaGladiators acho akaramba kuita zvainge zvataurwa naHama Brown uye akatuka munyori wepepanhau ainge abudisa mashoko acho. Akarambidzawo Hama Brown kupinda misangano yavo, saka Alfred Joseph akabva apinda panzvimbo pavo.
Misangano yacho yaiitirwa paBuxton Memorial Chapel, chechi yemaoresa yeMethodist muFreetown. Alfred anoti, “Panguva yechikamu chemibvunzo nemhinduro, ndakabvunza nezvedzidziso dzeAnglican, dzidziso yoUtatu, nedzimwe dzidziso dzinoverengeka dzisingabvi mumagwaro. Pakupedzisira, sachigaro akaramba kuti pavezve nemimwe mibvunzo.”
Mumwe weGladiators aivapo usiku ihwohwo, Melbourne Garber, akanga amboenda kunonzwa hurukuro dza“Bible” Brown. Ndiye wechidiki aidzidza nezvechitendero akamboti, “VaBrown vanoziva Bhaibheri ravo!” Pashure pekunge anyatsoongorora zvaainge anzwa, Garber akanyatsoziva kuti akanga awana chokwadi. Nokudaro akakumbira Hama Brown kuti adzidziswe Bhaibheri. Hama Brown vakamukoka kuChidzidzo cheNharireyomurindi chaiitwa vhiki nevhiki kumba kwavo. Kunyange zvazvo hama dzake dzakamuramba, Garber akakurumidza kufambira mberi mune zvokunamata, uye pasina nguva iye nevamwe vakati kuti vakabhabhatidzwa.
Zvaiedza kuitwa naSatani kuti amise basa rokuparidza richangotanga zvainge zvakundikana. Meya weFreetown akanga audza veGladiators kuti: “Kana iri riri basa revanhu richasvika pakuguma. Asi kana richibva kuna Mwari, hamuzokwanisi kurimisa.”—Mab. 5:38, 39.
Chechi yavanaBrown
Pakutanga kwaMay wa1923, Hama Brown vakatumira teregiramu kuhofisi yebazi yeLondon vachikumbira mamwe mabhuku. Pasina nguva mabhuku 5 000 akasvika, uye pakazotumirwa zvimwe zvinyorwa. Hama Brown vakarambawo vachiita misangano yevoruzhinji, uye yakatora mwoyo yezviuru zvevanhu vaifarira.
Pave paya mugore iroro, Nharireyomurindi yakashuma kuti: “Basa [muSierra Leone] rakawedzera nokukurumidza zvokuti Hama Brown vakakumbira mubatsiri; uye Claude Brown, wekuWinnipeg, aimbogara kuWest Indies, ari munzira kuenda kunobatsira pabasa racho.”
Claude Brown aiva muzivisi wemashoko akanaka ainge agara nebasa. MuHondo Yenyika I, ainge atsungirira kusabatwa zvakanaka mumajeri eCanada neEngland pamusana pekuti semuKristu akanga aramba kuva nedivi raanotsigira. Akashumira ari muSierra Leone kwemakore mana, achisimbisa kwazvo hama nehanzvadzi dzemo.
Pauline Cole anoti, “Ndisati ndabhabhatidzwa muna 1925, Hama Claude vakanyatsondibvunza.
Vakati, “‘Hanzvadzi Cole, munonzwisisa here zvamakadzidza mubhuku rinonzi Studies in the Scriptures?’ ‘Hatidi kuti muzobva muchokwadi zvishoma nezvishoma nemhaka yokuti hamuna kunzwisisa zvinodzidziswa neBhaibheri.’
Ndakati, “Hama Claude, ndakaverenga ndaverengazve zvinhu zvandakadzidza. Ndine chokwadi nezvandiri kuita!”
Pauline akashumira Jehovha kwemakore anopfuura 60, nguva yakawanda yacho ari piyona chaiye. Akapedza upenyu hwake hwepasi pano muna 1988.
William “Bible” Brown aingwaririrawo kubatsira vamwe kuti vave netsika dzakanaka pakunamata. Alfred Joseph anorondedzera kuti: “Pandaisangana naHama Brown mangwanani, taiwanzotaura zvakada kuita seizvi: ‘Hesi, Hama Joe. Mamuka sei? Rugwaro rwanhasi runotii?’ Kana ndatadza kupindura, vaizondikurudzira kuti ndinofanira kuziva rugwaro rwezuva rimwe nerimwe kubva mukabhuku kanonzi Daily Manna. [Iye zvino kava kunzi Kuongorora Magwaro Zuva Nezuva.] Mangwanani acho aitevera, ndaibva ndaverenga rugwaro rwacho, kuitira kuti ndizenge ndakagadzirira pavaizondibvunzazve. Pakutanga, ndaisanyatsoona kukosha kwekudzidziswa kwandainge ndiri kuitwa, asi ndakazozviona pave paya.”
Kudzidziswa kwose uku kwakava nezvibereko zvakanaka kwazvo. Muna 1923, ungano yakatangwa muFreetown uye vanhu 14 vakabhabhatidzwa. Imwe yehama itsva yaiva George Brown, uyo akaita kuti muungano muve nemhuri nhatu dzekwa“Brown.” Kushingaira kwemhuri nhatu idzodzo kwakaita kuti vagari vakawanda vemuFreetown vadane Vadzidzi veBhaibheri kuti chechi “yavanaBrown.”


text:
BHAIBHERI RINOCHINJA UPENYU
“Ndaida Chaizvo Kuva Mupristi”
- GORE ROKUBEREKWA: 1957
- NYIKA: MEXICO
- NHOROONDO YOUPENYU: AKADZIDZIRA UPRISTI; AIVA NEHASHA
MARARAMIRO ANDAIITA:
Ndakaberekerwa mutaundi duku reTexcoco. Panguva iyoyo, migwagwa yakawanda yakanga isina kugadzirwa, yakazara guruva. Zvaisava zvitsva kuona vanhu vemumaruwa aiva pedyo vachiuya nemadhongi avo muguta akatakura zvinhu zvokutengesa. Mhuri yedu yaiva yevarombo, iine vana vapfumbamwe uye ini ndaiva wechinomwe. Baba vangu vaigadzira maguarache (hwashu) kuti tiwane chouviri. Asi vakafa ndiine makore manomwe. Kubvira ipapo, amai vangu vaitambura kuti vawanire mhuri chokudya.
Sekuru vangu vairidza violin (chiridzwa chakaita segitare) uye vaitungamirira boka raiimba nziyo dzechitendero dzemusambo weclassic. Anenge munhu wese wemumhuri medu airidza chiridzwa. Amai vaiimba mukwaya yechechi, uye sekuru vangu vairidza piyano nekuimba nziyo dzeopera. Taiva takazvipira pakunamata muchechi yeRoma uye ndaiita basa rokubatsira mupristi pamisa, ndichida chaizvo kuzova mumishinari wechechi yeRoma. Asiwo ndaifarira chaizvo mafirimu ekarati. Kuramba ndichiona mafirimu iwayo kwakaita kuti ndive munhu anofarira zvekurwa.
Muguta rePuebla, ndakapinda chikoro chechitendero chaidzidzisa vanoda kuzoita vapristi, vafundisi, zvichingodaro. Chinangwa changu chaiva chokuzoita mupristi wechechi yeRoma. Asi mugore rokupedzisira rezvidzidzo zvangu ndakaodzwa mwoyo nechechi yeRoma. Mumwe munun wechidiki akatanga kuita zvairatidza kuti aida kuti ndiite zvepabonde naye. Ndakakunda muedzo wacho, asi izvi zvakaita kuti ndive nechido chokuroora. Ndakaonawo kuti vapristi vakawanda vaiva neunyengeri. Ndakazosiyana nechinangwa changu chokuva mupristi.
Pandaiita basa rokubatsira mupristi pamisa ndaida chaizvo kuzova mumishinari wechechi yeRoma, asi ndaifarirawo chaizvo mafirimu ekarati uye zvakaita kuti ndive munhu anofarira zvekurwa
Ndakasarudza kudzidza zvemimhanzi paNational Conservatory of Music kuMexico City. Pandakapedza zvidzidzo zvangu, ndakaroorana nemudzimai wangu uye pasina nguva takanga tava nevana vana. Ndairiritira mhuri yangu nokuimba paMisa muChechi yeRoma.
Kubvira pakutanga chaipo, zvinhu zvakanga zvisina kumira zvakanaka muwanano yedu. Ini nemudzimai wangu tairwisana pamusana pekuti taiitirana shanje. Takatanga tichikandana makobvu nematete asi takazopedzisira tava kukandana zvibhakera chaizvo. Papera makore 13 takasarudza kuparadzana uye pashure takazodambura muchato.
KUCHINJWA KWAKAITWA UPENYU HWANGU NEBHAIBHERI:
Ndakatanga kuonana neZvapupu zvaJehovha ndisati ndaparadzana nemudzimai wangu. Zvapupu zviviri zvakagogodza pasuo redu ndokutaura kuti zvaida kukurukura Bhaibheri neni. Ndaifunga kuti ndaiziva zvakawanda nezvechitendero saka ndaida kuvaratidza kuti havazivi. Ndakavabvunza mibvunzo yakaoma yandaifunga kuti haina mhinduro. Asi ndakashamisika kuti vaindipa mhinduro dzinogutsa dzinobva muBhaibheri. Ndakatanga kuona kuti ndaingoziva zvishoma. Zvisinei havana kuzoramba vachindishanyira nokuti mudzimai wangu akanga asingavafariri uye ini ndaiva nezvakawanda zvokuita.
Papera makore mashanu ndakanga ndava kugara nemumwe mukadzi, anonzi Elvira, pandakasangana zvakare neZvapupu zvaJehovha. Elvira aifarira Zvapupu saka zvakandiitira nyore kuti ndigare ndichidzidza Bhaibheri. Asi zvakanditorera makore akawanda kuti ndirege mararamiro akaipa andaimboita.
Ndakaona kuti kana ndaida kunamata Jehovha nemwoyo wose, ndaifanira kuchinja zvakawanda muupenyu hwangu. Kutanga, ndaifanira kusiya basa rangu rokuimba paMisa yeChechi yeRoma uye izvi zvaireva kuti ndaifanira kutsvaka zvimwe zvokuzviraramisa nazvo. (Zvakazarurwa 18:4) Ndaifanirawo kunyoresa muchato wangu naElvira.
Chimwe chezvinhu zvaiva zvakandiomera zvikuru chaiva chokudzidza kudzora hasha dzangu. Ndima mbiri dzemuBhaibheri dzakanyatsondibatsira ndiPisarema 11:5, inotaura kuti Jehovha anovenga chisimba, uye 1 Petro 3:7 iyo yakandidzidzisa kuti kana ndichida kuti Jehovha anzwe minyengetero yangu, ndinofanira kubata mudzimai wangu nerukudzo. Pandakafungisisa ndima idzodzo ndokunyengetera kuti Jehovha andibatsire, ndakakwanisa kudzora hasha dzangu zvishoma nezvishoma.
Bhaibheri rakandidzidzisa kuti kana ndichida kuti Jehovha anzwe minyengetero yangu, ndinofanira kubata mudzimai wangu nerukudzo
KUBATSIRWA KWANDAKAITWA:
Ndava nemhuri inofara. Ndiri kuedza chaizvo kuita kuti ndive neukama hwakanaka nevanakomana vangu vandakabereka nomudzimai wangu wokutanga uyewo kubatsira mhuri yangu kuti irambe iine kutenda kwakasimba.
Pandakanga ndichiri mudiki, ndaida chaizvo kuva mupristi uye kubatsira vanhu. Iye zvino ndava kuona kuti upenyu hwangu hwava nekwahwakananga. Ndinodzidzisa zvemimhanzi kuti ndikwanise kuriritira mhuri yangu. Ndinoonga zvikuru kuti Jehovha akandiitira mwoyo murefu ndokundipa mukana wokuchinja kuva munhu ari nani!


text:
Unoyeuka Here?
Wakanyatsoverenga here magazini eNharireyomurindi emwedzi mishoma yapfuura? Ona kana uchikwanisa kupindura mibvunzo inotevera:
Zvakakodzera here kuti chitunha chomuKristu chipiswe?
Munhu nemunhu anosarudza zvaanoda. Kunyange zvazvo Bhaibheri risina zvarinotaura panyaya iyi, zvinokosha kuziva kuti Mambo Sauro uye mwanakomana wake Jonatani pavakafa, zvitunha zvavo zvakapiswa uye mapfupa avo akavigwa. (1 Sam. 31:2, 8-13)
Tinoziva sei kuti Mwari haasiye anoita kuti zvakaipa zviitike?
Jehovha akarurama munzira dzake dzose. Akarurama uye akatendeka. Jehovha anewo rudo rukuru nengoni. (Dheut. 32:4; Pis. 145:17; Jak. 5:11)
Matambudziko api angasangana nevanhu vanoenda kune dzimwe nyika kunoshumira kunodiwa vaparidzi vakawanda?
Matambudziko acho matatu ndeaya (1) kujairana neupenyu hwacho, (2) kusuwa kumba, uye (3) kuwana shamwari pahama dzeko. Vakawanda vakatsungirira matambudziko aya vakakomborerwa chaizvo.
Nei vakoma vaJosefa vaimuvenga?
Chimwe chikonzero ndechokuti Jakobho aifarira Josefa uye akamupa nguo yakanaka chaizvo. Vakoma vaJosefa vakava negodo vakamutengesa kuti ave muranda.
Nei maturakiti matsva achifarirwa chaizvo uye ari nyore kushandisa?
Ose akanyorwa zvakafanana. Turakiti rimwe nerimwe rinoita kuti tiverenge rugwaro uye rine mubvunzo wokuti saimba apindure. Pasinei nezvaanenge apindura, tinovhura mukati tomuratidza zvinotaurwa neBhaibheri. Tinogonawo kumuratidza mubvunzo watichazokurukura patinodzoka.
Chii chinonzi Syriac Peshitta?
Syriac ibazi remutauro wechiAramaic. Mutauro uyu wakatanga kunyanya kushandiswa kuma100 C.E. kana kuti kuma200 C.E. Zvinoita sokuti mutauro wechiSyriac ndiwo wakatanga kushandurirwa zvimwe zvikamu zveMagwaro echiKristu echiGiriki. Bhaibheri rechiSyriac ndiro rakazonzi Peshitta.
Vabereki vechiKristu vangaitei kuti vachengete vana vavo sezvinoita mufudzi?
Zvinokosha kuteerera vana kuti uzive zvavanofunga. Shandai nesimba kuti muvape zvokudya zvokunamata. Tungamirirai vana venyu, somuenzaniso, paya pavanotanga kusava nechokwadi nezvavanotenda.
Zvii zvichange zvisisipo muUmambo hwaMwari?
Zvirwere, rufu, kushaya mabasa, hondo, kushayikwa kwezvokudya, uye urombo zvichange zvisisipo.
Isungano ipi iri muBhaibheri inoita kuti vamwe vakwanise kutonga naKristu?
Pashure pePaseka yokupedzisira aine vaapostora vake, Jesu akaita sungano nevadzidzi vake vakatendeka iyo inogona kunzi sungano yoUmambo. (Ruka 22:28-30) Yakaita kuti vave nechokwadi chokuti vaizotonga naJesu kudenga.
Taura mienzaniso miviri iri muBhaibheri inoratidza kuti Satani ariko.
Magwaro anoti Satani akataura naJesu paaiedza kumunyengera. Uyewo mumazuva aJobho, Satani akataura naMwari. Nyaya idzi dzinopa uchapupu hwokuti Satani ariko.
“Vanhu vezita rake” vakataurwa naJakobho pana Mabasa 15:14 ndivanaani?
Ava vaiva vaJudha nevemamwe marudzi vakasarudzwa naMwari ‘kuti vazivise kwose kwose kunaka kwouya akavadana.’ (1 Pet. 2:9, 10)
Guta reTimgad raiva kupi uye vamwe vanhu vaivamo vaiva nemafungiro akaita sei?
Timgad raiva guta hombe revaRoma raiva kuNorth Africa (yava kunzi Algeria). Chimwe chinyorwa chakawanikwa paicherwa matongo chainge chakanzi: “Kuvhima, Kugeza, Kutamba, Kuseka, Ndiko Kuti Upenyu!” Mafungiro iwayo akafanana neanotaurwa pana 1 VaKorinde 15:32.


text:
Divi (rekunhu)
Muchidzidzo chepimanyika, rudzivo kana divi (Direction) rinoreva mashoko anotigonesa kunongedzwa kuti nzvimbo iri kupi. Rudzivo runonongedza divi riri kutaurwa nezvaro. Rudzivo ndiyo mhinduro yatinotsvaga patinobvunzwa mibvunzo yokuti:
- Uri kuenda kupi, papi chaipo?;
- Uri kupi, papi chaipo?;
- KuHarare ndinosvika sei, ndinotevedza nzira dzipi?;
- Mabhazi anoenda kumusha akwirirwa kupi?'
Mepu dzepanyika dzinotaridza mativi mana erudzivo anoti: Mabvazuva, Madokero, Maodzanyemba, neChamhembe.
Tsanguro[chinja | edit source]
Mabvazuva idivi riri kunobuda nako zuva mangawani ega ega.
Madokero idivi riri kunonyura nako zuva manheru ega ega. Panopimwa gonya rinokwana 180o kubva kuMadokero kusvika kuMabvazuva.
Maodzanyemba: Iri idivi riri kurudyi kwemunhu kana akatarisa kunovirira zuva (kumavirazuva kana kuti kumadokero). Ku maodzanyemba kwakapesana nokuchamhembe.
Chamhembe: idivi riri kwakapesana nokumaodzanyemba, uye kunenge kuri kurudyi kana munhu akatarisa kumabvazuva. Pane gonya rinokwana 180o pakati peMaodzanyemba neChamhembe.
Kutsetsa Rudzivo[chinja | edit source]
Maodzanyemba kwakadziva kuMabvazuva (North East in English) ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuMaodzanyemba, uye 45o kubva kuMabvazuva.
Kana potaurwa muchidimbu kunonzi kuMaodzanyemba nechekuMabvazuva.
Maodzanyemba kwakadziva kuMadokero - ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMadokero. Rudzivo urwu rwuri 45o kubva kuMaodzanyemba, uye 45o kubva kuMadokero.
Chamhembe kwakadziva kuMadokero (South West in English) ndirwo rudzivo rwunoti kana munhu akatarisa kuChamhembe, anofanira kutenderera gonya rinokwana 45o achinanga kuMadokero. Rudzivo urwu rwuri 45o kubva kuChamhembe, uye 45o kubva kuMadokero.
Kana potaurwa muchidimbu kunonzi, Chamhembe nechekuMadokero.
Chamhembe kwakadziva kuMabvazuva (South East in English) ndirwo rudzivo rwunoti kana munhu akatarisa kuChamhembe, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuChamhembe, uye 45o kubva kuMabvazuva.
Kana potaurwa muchidimbu kunonzi, Chamhembe nechekuMabvazuva.


text:
NYAYA IRI PAKAVHA | NHEMA DZINOITA KUTI VANHU VASADA MWARI
Nhema Dzakaita Kuti Mwari Anzi Haana Zita
ZVINOTENDWA NEVAKAWANDA
“Hatisati tabvumirana kuti Mwari ane zita, uye kana tikabvumirana, hatizivi kuti zita racho ringava ripi.”—Muzvinadzidzo David Cunningham, mubhuku rinonzi Theological Studies.
CHOKWADI CHIRI MUBHAIBHERI
Mwari akati: “Ndini Jehovha. Ndiro zita rangu.” (Isaya 42:8) Jehovha izita rakabva muchiHebheru rinoreva kuti “Anoita Kuti Zvinhu Zvive Sezvaanoda.”—Ona chikamu 1, ndima 1 cheMashoko Okuwedzera, muShanduro yeNyika Itsva.
Jehovha anoda kuti tishandise zita rake. Bhaibheri rinoti: “Danai zita rake. Zivisai zvaakaita pakati pemarudzi. Taurai kuti zita rake rikwidziridzwe.”—Isaya 12:4.
Jesu akashandisa zita raMwari. Akataura kuna Jehovha mumunyengetero achiti: “Ndakavazivisa [vadzidzi vaJesu] zita renyu uye ndicharizivisa.” Nei Jesu akazivisa vadzidzi vake zita raMwari? Akaenderera mberi achiti: “Kuti rudo rwamakandida [Mwari] narwo ruve mavari uye ini ndive pamwe navo.”—Johani 17:26.
NEI ZVICHIKOSHA
Muongorori wezvechitendero, Walter Lowrie akanyora kuti, “Munhu asingazivi Mwari nezita haasati ava kunyatsomuziva zvaari chaizvo, . . . uye haangasviki pakumuda kana achimuona sesimbawo zvaro risiri munhu.”
Kushandisa mamwe mazita panzvimbo pezita raMwari kwakafanana nekuricheka, uchiribvisa muBhaibheri
Mumwe murume anonzi Victor aienda kuchechi vhiki nevhiki, asi aiona sokuti akanga asinganyatsozivi Mwari. Anoti: “Ndakazoziva kuti zita raMwari ndiJehovha, uye zvakaita sokuti ndakanyatsosumwa kwaari. Ndakanzwa sokuti ndakanga ndazoonana neMunhu wandakanga ndambonzwa zvakawanda nezvake. Ndakasvika pakumuona seMunhu chaiye uye pakuva shamwari yake.”
Jehovha anoswedera pedyo nevanhu vanoshandisa zita rake. Nezve“vaya vanofunga nezvezita rake,” Mwari anovimbisa kuti: “Ndichavanzwira tsitsi, sezvinoita murume anonzwira nyasha mwanakomana wake anomushandira.” (Maraki 3:16, 17) Mwari anokomborerawo vaya vanodana zita rake. Bhaibheri rinoti: “Munhu wose anodana zita raJehovha achaponeswa.”—VaRoma 10:13.


text:
Ndakasvirwa nemukomana wemazai andiwana ndiri musvo
Kuita mari hachisi chinhu kana usina mumwe munhu wekuidya naye zvakangofanana kuti une nhamo yekushaya mboro.
Ndainge ndakadzidza with two degrees at 32 my own place, nice cars, 2 businesses aiyita mari inini used to spend more time kuprivate surgery coz ndaingova ne this passion yekuda kubatsira vanhu. Ndaipota ndichizvipa off every weekend kuti nditsvage zvekuita hangu asi most of the time ndaiswera ndiripamba ndisina kwekuyenda.
This weekend ndakaswera ndakazvivharira then decided to wake kuti ndimbono swimer mupool ndisina kupfeka since kwaipisa but ndainge ndakanganwa kuti mukomana wekufarm anouya nemazai every monthend nemari yavanenge vaita ikoko apa foni ndainge ndakanganwa mumba. Mukomana wemazai akauya akazama kundifonera akashaya answer apa ndainge ndakamupa makeys kuti akauya ndisipo anopinda mumba oyisa mari musafe osiya ayisa mazai paKitchen counter then oyenda hake ondifonera achindiudza kuti awuya nemarii.
Mukomana wemazai akapinda akagara hake pasofa achiverenga mari kuti ayise musafe ko ini ndaizivei hangu ndaigara ndega and didn’t know someone was sitting mudinning room mangu, ndakanyatsofamba slowly ndichitya kutsvedza pamatiles ndakananga mubathroom kuti ndibva ndageza ndokupinda mukomana wemazai ndokusumudza musoro kundiwona ndiri musvo apa painge pasina kwekutiza kana chekuvharisa ndichibva ndada kutiza ndiye pidigu dhii pasi ndokubva ndaita dissy ndikanzwa mukomana uyu achindisimudza ndokubva andirarisa pasofa ndokubva ayenda kubathroom ndokutora two matowels ndokuvhara beche nemazamu angu ndokubva angogara akanditarisa ainge atomira kuverenga mari.
Ndakaita kunge ndairota ndokubva ndavhunduka ndichirasira matowel aya uko ndokubva ndayita musvo zvakare mukomana wemazamu akangotarisa ndokunhonga towel ndokundivhara futi ndichibva ndambogara ndakangobata muromo couldn’t say anything. Mukomana akabvunza kuti madam are you okay ndikati I will be fine. Ndichibva ndati sorry, achibva asekerera zvikanzi inini ndini nditori sorry nekuti madonha muchida kunditiza plus kuona boss vasina kana anything eish sorry madam.
continue reading on next page….
Ndakaona mukomana achiita smile ndikabva ndaziva hangu kuti ainge anakirwa neni even though I still don’t know kuti ndasvika sei pasofa, kana kuti haana here kutora mapictures angu nefoni yake ndisina kupfeka , these were questions aitenderera mumusoro mangu as I tried hard kuviga kuti ndaishaya pekupinda nekunyara.
Mukomana uyu wemazai ainge atanga kuita semunhu ari busy achiverenga mari yake ndichibva ndamuti tarisa kuside ndisimuke achibva aseka zvikanzi madam ndini ndakutakurai kuuya pasofa, ndawona zvese but kana muchingoda kuti nditarise kuside I can do that, ndichibva ndangosimuka ndokusiya towel paside ndikaona akutarisa pasi ndikamuti hanti wazviona kare saka there is no need yekuvhara ko sei wakutarisa pasi and at this time ndainge ndakamira pamberi pake. Ndakabva ndamubvunza kuti asi muviri wangu wakashata here zvekuti hauchagone kuramba wakanditarisa, achibva ati no ndirikutozama kuviga kuti ndisamise mboro yangu nekuti pandakutakurai mboro yangu yanga yakamira pese apo yatorara now saka handisikuda kuti imire futi that’s why ndatarisa pasi.
Ndakabva ndamuti nditarise paakasimudza musoro so matinji angu ainge aita kuzvimba nezemo and masasi eharare semunhu aigara kana 3 – 6 months ndisina kusvirwa ndakaona this as an opportunity yekuti ndisvirwe plus munhu anenge uyu aibva asvira like this is his only chance kusvirawo boss vake. Ndakamuti I know hausi kuverenga anything ndokubva ndamubata ruoko rwake ndokubva ndamubatisa matinji ndikaona munhu ainge ari very active, akabva andisimudza gumbo ndakamira kudaro ndokubva anditsikisa pasofa ndokutanga kundiyamwa matinji angu ainge akatozvimba nezemo kunge achabuda mukaka.
Ckokwadi ndakanzwa kunakirwa but I was not in the mood yekuyamwa mboro yake, ndokubva amira ndichibva ndarara pasofa ndokubva ndasimudza rimwe gumbo ndokuita kuriyanika pamusoro pesofa iye ndokubva abvisa trouse rake gumbo one chete ndokubva atanga kundinyenga achiita kunyudza mboro yake nyoro slowly ndokubva ndamuti svirisa kani.
Akatanga kukoira zvine speed ndikanyatsoziva kuti muupenyu hwangu no matter how much yandainge ndinayo mboro was missing, ndichibva ndatanga kuchemerera nezwi riri pamusoro. Can you believe kuti ndainge ndisinganyatsoziva zita rake asi akandisvira zvekuti ndakabva ndamupa promotion zvekuti akugara kumba kwangu kucottage anopota achi driver kuyenda kufarm everyday and anopota achiuya kuzondiita service kana achida.
Ndinenge ndakuita fall for him asi I am worried kuti vanhu vanoti chii nekuti ndakutoda kuti kana akada kundiroora I will say yes’. Masviririro aanondiita haa mhani handina basa kuti vanhu vanoti chii. Ohhh ndakuziva zita rake now anonzi Tawanda.


text:
Ndakanzwa zimusoro remboro yavo richivhara matinji nehukasha rikutsvaga pekupinda napo. Ndiri mukadzi ane makore 27 and murume wangu ane 35 uye tine mwana achangotanga grade 1. Baba vekwanguvanoshanda muneimwe company muno muharare, vanobuda makuseni vachidzoka zvakare manheru zuva ratonyura. Baba havana nguva neni, uye havandipe bonde, pose pavanouya vanenge vachingoti hee I am tired my lovely wife, hee can’t we do it some other time, her this and that, apa ini ndinenge ndakaita kudhakwa nezemo,beche rangu rinoita kuzvimba kana rakuda kumedza mboro, muviri wangu unoita kuvhita vhita nekuda bonde. Uyu ndowainge wangova mugariro weshuro kushaya nyanga. Ndaigona kudhonza vhiki mbiri, ndozongonzi kwaru kwaru zve2 3 minutes vobva vati vatunda zvavo murume anenge atopedza basa, hanzi atsunya arwa. Apa ndopandinenge ndaakuda kutanga kupinda mutravelling gear wotonzwa aah game over nehope one time.
Ndakazenge zvino ndaakudzidzira bonyora kupedzisa rwendo rwunenge rwasara. Zvakachizosvika pakuti kana netopo topo yacho pakange pasisina, asi kutsvaga mari here? Murume wangu ndiye muvhimi wemari hapana chandinoda chandinoshaya ini. Asi ndakazochikuvara nenyere too bad. Hapana chinorwadza sekufa nenyota makumbo ari mumvura. Pese pandaifamba ndaingofunga mboro chete. Ndichibika kana kutsvaira ndaitota beche rese ne supu yekuda kusvirwa, ndakapedzisira ndoti nyangwe ndikataura ne murume chero upi zvake beche rangu raizvimba nekubuda tumvura . Semunhu anoita madhiri emari ndakazoenda kubank kwangu ndichidawo mari yekuspinner pablack market, ndisu takatanga nema7% pablack market. Ndakasvikopira nyaya yangu kwapersonal banker uyo akabva andiita refer kuna bank manager. Ndipo pandakasanga namanager uno murefu mu gaint uye ari mushava ndichibva ndazviti nechemumoyo, mnager ava vanotondisvira chete.
Manager vakanditi vaisakwanisa kundipa mari sezvo mitemo yenyika yakange yachinja uye RBZ yainge irikuongorora maaccounts evanhu zvemhando yepamusoro chaizvo. Vakataura izvi vachitaridza kuva a very professional man, asi nechemumoyo mati maoneiko shewe? Muchandisvira, uye muchandipa mari yese irimuaccount mangu potse potse neoverdraft. Ndikabva ndademba demba navo ndikavati vakandiwanisa mari yandaida ndaivapa chose chavaida, apo ndademba demba navo ndikavati vakandiwanisa mari yandaida ndaivapa chose chavaida, apo vakaseka zvavo vachiti ndozozvikwanisa here zvavaida, ndakavati hapana chandaitadza uku ndichivanyemwerera neziso resviro chairo ndipo pavakanditi ndidzoke mangwana acho. Mangwana acho ndakapfeka hangu mini yangu ndokubva ndarega kupfeka bhurugwa mukati semunhu aida kuteya shiri yake, ndakasvika pabank beche rese ranzwa nekutota apa ndaitya kuti bank manager vaigona kuramba kundisvira akazota ma1 ndakabatwa necorrupton. But haa mwana wani iyeye?


text:
Kukavanisa
Kukavanisa (Variegate, diversify, alternate) zvinoreva kusanganisa kana kuvhenganisa zvinhu mukuita kana kuronga. Vamwe vatauri vanoti kukayanisa.
- Shoko rokuti kudungidzira (alternating) rinoreva kuita kana kuronga zvinhu zvichikayana, zvichiti chimwe chikatora, kwotevera chimwe chichitorawo nzvimbo.
- Dungira (Move by contracting and expanding like caterpillars). Zvichida izwi iri ndiro rinotipa rimwe rokuti kudungidzira - (alternating).
Mukutaura kwemazuvaose tinoti kuchinjanisa.
Kurerutsa Mutauro[chinja | edit source]
- Anokavanisa zvipfeko zvine ruvara rwakasiyana.
- Kavanisa makasa anatse kupatsanurana.
- Kavanisa makamba echuma.
- Hushe madzoro hunotoravanwa - apa kuravana kuri kutenderera kubva pane imba kuenda kune imwe imba.


text:
Vavarira Kuva Muduku Pane Vamwe
“Anozviita muduku pakati penyu mose ndiye mukuru.”—RUKA 9:48.
1, 2. Jesu akapa vaapostora vake zano rokutii uye nei akavapa zano iroro?
MUGORE ra32 C.E., Jesu paaiva muruwa rweGarireya pakamuka dambudziko. Vamwe vevaapostora vake vakatanga kuitisana nharo kuti ndiani aiva mukuru. Munyori weEvhangeri Ruka anoti: “Vakafunga pakati pavo kuti ndiani aizova mukuru pana vose. Jesu, achiziva kufunga kwemwoyo yavo, akatora mwana muduku, akamuisa parutivi pake, akati kwavari: ‘Munhu wose anogamuchira mwana muduku uyu nokuda kwezita rangu anondigamuchirawo, uye munhu wose anondigamuchira anogamuchirawo iye akandituma. Nokuti anozviita muduku pakati penyu mose ndiye mukuru.’” (Ruka 9:46-48) Jesu akanyatsobatsira vaapostora vacho kuona kukosha kwokuzvininipisa uye akazviita nemwoyo murefu.
2 Zano raJesu panyaya yokuzviita muduku raienderana nemararamiro evaJudha vepanguva iyoyo here? Kana kuti raipesana nezvavaiwanzoita here? Rimwe duramanzwi rinonzi Theological Dictionary of the New Testament rinotaura nezvemagariro evanhu vepanguva iyoyo richiti: “Pane zvose zvaiitika, paiwanzomuka mubvunzo wokuti ndiani aiva mukuru, uye mumwe nomumwe aigara achizvidya mwoyo nenyaya yokuda kupiwa rukudzo rwakakodzera.” Saka Jesu aipa vaapostora vake zano rokuti vave vakasiyana noruzhinji rwevanhu.
3. (a) Kuzviita muduku kunorevei uye nei zvingava zvakaoma kuti tidaro? (b) Mibvunzo ipi inovapo panyaya yokuvavarira kuva muduku pane vamwe?
3 Shoko rechiGiriki rakashandurwa kuti “muduku” rinoreva munhu ane mwero, anozvininipisa, anozvidukupisa, anozviona seasingakoshi, kana kuti asingaremekedzwi uye asina masimba. Jesu akashandisa mwana muduku kuti vaapostora vake vaone kuti vaifanira kuzvininipisa uye kuva nemwero. Zano iroro richiri kushanda kuvaKristu vechokwadi sokushanda kwaraiita panguva yaakaritaura. Dzimwe nguva tingaomerwa nokuzviita vaduku. Katsika kane vanhu kekuzvikudza kangaita kuti titsvake mukurumbira. Kukwikwidzana kunoita vanhu vatinogara navo uye mafungiro enyika, zvinogona kuita kuti tizvikudze, tikakavare, kana kuti tiite kuti vamwe vaite zvatinoda. Chii chinogona kutibatsira kuti tizviite vaduku? ‘Muduku pakati pedu tose ndiye mukuru’ pakuti kudii? Muupenyu, ndepapi patinofanira kuvavarira kuzvininipisa?
“PFUMA YAMWARI NOUCHENJERI NEZIVO ZVAKADZAMA”
4, 5. Chii chingatibatsira kuti tizvininipise? Taura muenzaniso.
4 Imwe nzira yokuti tizvininipise ndeyokufungisisa kuti Jehovha mukuru sei pane zvatiri. Chokwadi ndechokuti “kunzwisisa kwake hakugoni kuongororwa.” (Isa. 40:28) Muapostora Pauro akanyora nezveukuru hwaJehovha achiti: “Haiwa, pfuma yaMwari nouchenjeri nezivo zvakadzama sei! Kutonga kwake hakugoni kuongororwa sei uye nzira dzake hadzigoni kurondwa sei!” (VaR. 11:33) Kunyange zvazvo ruzivo rwezvinhu zvakawanda rwawedzera chaizvo kubva pakanyorwa mashoko iwayo naPauro makore 2 000 akapfuura, pfungwa iyoyo ichiri yechokwadi. Pasinei nokuti tinoziva zvakawanda sei, kuziva kuti hatizombofi takadzidza zvose nezvaJehovha, mabasa ake uye nzira dzake kunofanira kuita kuti tizvininipise.
5 Kuziva kuti hatigoni kuongorora nzira dzaMwari kwakabatsira Leo * kuti azvione somuduku. Achiri jaya, Leo ainakidzwa nesayenzi. Saka akatanga zvidzidzo zvokuongorora nyeredzi, nyika nezvimwewo, achida kunzwisisa zvakaita zvinhu zvakasikwa uye akasvika papfungwa inokosha. Akati: “Nezvandaidzidza, ndakaona kuti sayenzi yega haigoni kuita kuti munhu anzwisise zvose zvakasikwa. Saka ndakachinja ndikatanga kudzidzira kuva gweta.” Nokufamba kwenguva, akava gweta rehurumende uye akazova mutongi. Iye nomudzimai wake vakazotanga kudzidza Bhaibheri neZvapupu zvaJehovha, vakagamuchira chokwadi uye vakava vashumiri vaMwari vakazvitsaurira. Chii chakabatsira Leo kuti azviite muduku pasinei nekudzidza kwaakaita? Akapindura asingazezi kuti, “Ndakabatsirwa nokuziva kuti pasinei nekuwanda kwezvatinodzidza nezvaJehovha uye zvaakasika, kuchine zvakawanda chaizvo zvokudzidza.”
6, 7. (a) Jehovha muenzaniso unoshamisa wokuzvininipisa pakuti kudii? (b) Kuzvininipisa kwaMwari kungaita sei kuti munhu ave “mukuru”?
6 Tinobatsirwawo kuti tizvininipise nokuziva kuti Jehovha pachake anozvininipisa. Funga izvi: “Tiri vashandi pamwe chete naMwari.” (1 VaK. 3:9) Pafunge! Jehovha ndiMwari mukuru zvisingatauriki, asi anotiremekedza nokutipa mukana wokuita ushumiri tichishandisa Shoko rake Bhaibheri. Kunyange zvazvo Jehovha ari iye anoita kuti mbeu dzatinodyara uye dzatinodiridza dzikure, anotipa chinzvimbo chinokosha chokushanda pamwe chete naye. (1 VaK. 3:6, 7) Uyu hausi muenzaniso unoshamisa wokuzvininipisa kunoita Mwari here? Zvechokwadi kuzvininipisa kunoita Jehovha kunofanira kukurudzira chaizvo mumwe nomumwe wedu kuti azviite muduku.
7 Kuzvininipisa kwaMwari kwakabatsira chaizvo Dhavhidhi, munyori wepisarema. Akaimbira Jehovha kuti: “Muchandipa nhoo yenyu yoruponeso, kuzvininipisa kwenyu ndiko kunoita kuti ndive mukuru.” (2 Sam. 22:36) Dhavhidhi akati ukuru hwose hwaaiva nahwo muIsraeri yaiva mhaka yokuzvininipisa kwaJehovha, kureva kuti Mwari aizvideredza kana kuti aizvininipisa kuti afunge nezvaDhavhidhi. (Pis. 113:5-7) Handizvo zvaanoitawo here kwatiri? Zvose zvatinazvo zvinoti unhu hwakanaka, unyanzvi uye ropafadzo ‘takazvigamuchira’ kubva kuna Jehovha. (1 VaK. 4:7) Munhu anozviita muduku anova “mukuru” pakuti anova mushumiri waJehovha anokosha chaizvo. (Ruka 9:48) Ngationei kuti zvinodaro sei.
‘MUDUKU PAKATI PENYU NDIYE MUKURU’
8. Kuzvininipisa kunoita kuti tione sei sangano raJehovha?
8 Kuti tigutsikane nezvatiri musangano raMwari uye kuti titsigire urongwa hweungano, tinofanira kuzvininipisa. Somuenzaniso, funga nezvaPetra mukadzi wechiduku akakurira mumhuri yeZvapupu. Petra akasiya ungano nokuti aida kuita zvinhu nemaonero ake. Papera makore, akatangazve kuwadzana neungano. Iye zvino ari kufara nokuti ari musangano raJehovha uye ane chido chokutsigira urongwa hweungano. Chii chachinja iye zvino? Akanyora kuti, ‘Kuti ndinzwe ndakafaranuka ndiri musangano raMwari, ndaifanira kunzwisisa uye kuva nezvinhu zviviri zvinokosha chaizvo zvinoti, kuzvininipisa uye kuva nemwero.’
9. Munhu anozvininipisa anoona sei zvokudya zvokunamata zvatinopiwa uye nei izvozvo zvichiita kuti anyanye kukosha?
9 Munhu anozvininipisa anoonga nemwoyo wose zvatinopiwa naJehovha, zvinosanganisira zvokudya zvokunamata. Saka munhu akadaro anobishaira kudzidza Bhaibheri uye kuverenga magazini eNharireyomurindi neMukai! Sezvinongoita vashumiri vakatendeka vaJehovha vakawanda, angavavarira kuverenga bhuku idzva rega rega asati arirongedza musherufu yake yemabhuku. Kana tikaverenga uye tikadzidza mabhuku edu anotsanangura Bhaibheri tichiratidza kuti tinozvininipisa, tinosimba pakunamata uye Jehovha anokwanisa kutishandisa zvakanyanya mubasa rake.—VaH. 5:13, 14.
10. Tingaratidza sei kuti tiri kuzviita vaduku muungano?
10 Munhu anozviita muduku anovawo “mukuru” neimwe nzira. Ungano yega yega ine varume vakakodzera vakagadzwa kuti vave vakuru pachishandiswa mudzimu mutsvene waJehovha. Vanoronga zvinhu zvakadai semisangano yeungano, basa romumunda uye kufudza. Kana tikazviita vaduku nokutsigira urongwa uhwu nemwoyo wose, tinobatsira kuti ungano ive nemufaro, rugare uye ibatane. (Verenga VaHebheru 13:7, 17.) Kana uri mukuru kana kuti mushumiri anoshumira, hauongi here kuti Jehovha akakupa basa rakadaro?
11, 12. Mafungiro api achaita kuti tive vanhu vanokosha musangano raJehovha uye nei zvakadaro?
11 Munhu anozviita muduku anova “mukuru” kana kuti anonyanya kukosha musangano raJehovha nokuti kuzvininipisa kwake kunoita kuti ave mushumiri waMwari akanaka uye anobatsira. Jesu aitofanira kupa vadzidzi vake zano rokuti vazviite vaduku nokuti vamwe vavo vaikanganiswa nemafungiro evazhinji vepanguva iyoyo. Ruka 9:46 inoti, “Vakafunga pakati pavo kuti ndiani aizova mukuru pana vose.” Zvingaitikawo here kuti titange kufunga kuti tiri nani pane vamwe vatinonamata navo kana kuti tinokosha kupfuura vamwe vose? Vakawanda vari munyika vanoita zvinhu pamusana pokuzvikudza uye udyire. Ngatizvininipisei totambira kure nevanhu vanozvikudza. Kana tikadaro uye tikaisa kuda kwaJehovha pokutanga, tinova shamwari dzinozorodza hama nehanzvadzi dzedu.
12 Zvechokwadi zano raJesu rokuti tizviite vaduku rinokurudzira. Hatifaniri here kuvavarira kuzviita vaduku pane zvose muupenyu? Iye zvino ngatikurukurei zvinhu zvitatu.
VAVARIRA KUVA MUDUKU
13, 14. Murume kana mudzimai anofanira kuratidza sei kuti ari kuzviita muduku, uye zvichaita kuti ukama hwavo huite sei?
13 Mumhuri. Vanhu vakawanda vanokoshesa chaizvo kodzero dzavo zvokuti havatombodi kuti dzikanganiswe kunyange zvazvo ivo vangava vachikanganisa dzevamwe. Zvisinei, munhu anozviita muduku anoita zvatinokurudzirwa naPauro. Mutsamba yaakanyorera vaRoma, akati: “Ngatiteverei zvinhu zvinoita kuti pave norugare uye zvinhu zvinovaka mumwe nomumwe.” (VaR. 14:19) Munhu anozviita muduku anovavarira kuva norugare nemunhu wose uye kunyanya nemudiwa wake.
14 Funga nezvenyaya yekuzvivaraidza. Murume nomudzimai vangafarira zvinhu zvakasiyana panyaya yokuzvivaraidza. Zvichida murume anofarira kugara zvake pamba panguva yokufaranuka achiverenga. Asi mudzimai angafarira kuenda kune imwe nzvimbo kunodyira ikoko kana kuti kushanyira shamwari. Murume paanozvininipisa, achiratidza kukoshesawo zvinofarirwa nomudzimai wake panzvimbo pezvaanofarira, izvozvo zvingasaita here kuti mudzimai azvione zviri nyore kumuremekedza? Uyewo mudzimai paanofunga zvinodiwa nomurume wake asingaomereri pane zvaanoda, murume wake achawedzera kumuda uye kumuremekedza. Kana mumwe nomumwe akazviita muduku, ukama hwavo hunosimba.—Verenga VaFiripi 2:1-4.
15, 16. Dhavhidhi akakurudzira kuva nemafungiro api muPisarema 131, uye izvi zvinofanira kuita kuti tiite sei muungano?
15 Muungano. Vanhu vakawanda vari munyika vanoda kugutsa zvido zvavo ipapo ipapo. Vanhu vakadaro havatorina mwoyo murefu uye kumirira kunovanetsa. Kuvavarira kuva muduku kunotibatsira kumirira Jehovha. (Verenga Pisarema 131:1-3.) Kuzvininipisa uye kumirira Jehovha kunoita kuti tinzwe takachengeteka, tichigutsikana, tanyaradzwa uye kunounza makomborero. Ndokusaka Dhavhidhi akakurudzira vaIsraeri kuti vamirire Mwari wavo!
16 Unogona kunyaradzwawo paunomirira Jehovha uchizvininipisa. (Pis. 42:5) Zvichida uri “kuda basa rakanaka” uye zviri kuita kuti uvavarire “kuva mutariri.” (1 Tim. 3:1-7) Chokwadi unofanira kuita zvose zvaunogona kuti ubvumire mudzimu mutsvene kukubatsira kuva neunhu hunofanira kuva nomutariri. Asi zvakadini kana zviri kukutorera nguva refu kuti uve mukuru pane inotorwa nevamwe? Munhu anozviita muduku achimirira ropafadzo, acharamba achishumira Jehovha achifara uye achafara nechero basa raanenge apiwa.
17, 18. (a) Kukumbira ruregerero uye kuregerera vamwe zvinobatsirei? (b) Zvirevo 6:1-5 inotikurudzira kuitei?
17 Pakugarisana kwatinoita nevamwe. Vazhinji vanoomerwa nokukumbira ruregerero. Zvisinei, vashumiri vaMwari vanozviita vaduku nokubvuma zvikanganiso zvavo uye nokukumbira ruregerero. Vanoregererawo vamwe kana vatadzirwa. Kuzvikudza kunoita kuti vanhu vasabatana uye vakakavadzane asi kuregererana kunoita kuti muungano muve nerugare.
18 Tingada ‘kuzvininipisa’ nokukumbira ruregerero zvichibva pamwoyo patinenge tatadza kuita zvatakabvumirana pamusana pezvakaitika zvataisakwanisa kudzivisa. Kunyange zvazvo muKristu anozvininipisa angaona sokuti mumwe wake anewo zvaakakanganisa, iye anonyanya kufunga zvaakakanganisa uye anotozvibvuma.—Verenga Zvirevo 6:1-5.
19. Nei mumwe nomumwe wedu achifanira kuonga zano reBhaibheri rokuti tizviite vaduku?
19 Tinoonga chaizvo kuti Magwaro anotikurudzira kuti tivavarire kuzviita vaduku! Kunyange zvazvo dzimwe nguva zvingatiomera kuita izvozvo, kufunga kuti Musiki wedu mukuru sei pane zvatiri uye kunzwisisa kuti anozvininipisa kunogona kutibatsira kuti tive neunhu uhwu hwakanaka. Kana tikaita izvi, chokwadi tichava vashumiri vaJehovha vanokosha chaizvo. Saka dai mumwe nomumwe wedu akaramba achizviita muduku.
^ ndima 5 Mazita akachinjwa.


text:
Guys here zvandakaita last night we went to sleep as usual then I woke up around 2 am to go to the toilet and ndipo pandakasangana nemwana walandlady achibva mutoilet akapfeka ka night dress ka see though asina kana bhurugwa, guys yakabva yangomira kechihwani ,uyu musikana akarorwa kwamurehwa uko saka akashanyira moms vacho, takada kupesana asi zvikaramba ndakamutarisa neziso rekukumbira iye akapindurawo neziso renzara ini ndipo pandakati dzawira mutswanda hadzichanetse kunongera.
Ndakamubata ruwoko naye mudiningroom mavo pfee ndakambato mwana iye akandimbatawo ,mukadzi ainge akafa nehope apa vainge vandinyima beche.
Mwana akandibata zvandisati ndamboona akatanga kundisvisvina mboro yangu ndikanakirwa iyo ikati yamira mumirire we paguruve chaivo ndakabata mwana zvandisati ndamboita madam.
Mwana akatanga kuchemerera nekanzwi kari pasi ini ndokubva ndambudirwa. Payakangoti pfee kupinda sandikudziya ikoko mwana nemhere makumbo mudenga ndisati ndakoira kechipiri ndinzwe voice ralandlady kumashure achibvudza kuti murikuiteyi.
Pandakada kumuka ndakabva ndasanganidza maziso namadam vangu guys ndiri patight chaiyo ava ambuya landlady vari kupenga wachiti itobvayi pamba pangu nhasi. Madam vangu varikupenga ndodii? Ko ndosvika kumba sei nhasi tight guys.